open-index/open-wikipedia-markdown huggingface dataset:
ತೆಕ್ಕಿದಮರ

ತೆಕ್ಕಿದ ಮರ ಲೋಕದ ಭಾರಿ ಎಡ್ಡೇ ಮರ ಪಂದ್ ಪುದರ್ ಪಡೆತ್ಂಡ್. ಈ ಮರಕ್ ಬೇತೆ ಬೇತೆ ಬಾಸೆಡ್ ಬೇತೆ ಬೇತೆ ಪುದರ್ ಉಂಡು
## ಬೇತೆ ಬೇತೆ ಪುದರುಲು
* ವ್ಯೆಜ್ಞಾನಿಕ ಪುದರ್-ಟೆಕ್ಟೊನ ಗ್ರಾಂಡಿಸ್ (*Tectona grandis*)
* ಕನ್ನಡ       -ಸಾಗುವಾನಿಮರ, ತೇಗ, ತ್ಯಾಗದಮರ,ತಡ್ಡಿ
* ಸಂಸ್ಕೃತ     -ಸಕ,ಶಾಖ
* ಹಿಂದಿ       -ಸ್ವಗನ್
* ತಮಿಳು      -ತೇಕ್ಕು
* ತೆಲುಗು      -ಪೆದ್ದತೇಕು
* ಇಂಗ್ಲಿಸ್     -ಟೀಕ್ (Teak)

## ಮರತ ಪೊಲಬು
ಲೋಕದ ಭಾರಿ ಎಡ್ಡೇ ಮರ ಪಂದ್ ಪುದರ್ ಪಡೆತಿನ ತೆಕ್ಕಿದ ಮರ ದಕ್ಷಿಣಾ ಭಾರತೊಡೂ ಜಾಸ್ತಿ ಬಳಪುಂಡು.ಈ ಮರ ಸಾಮಾನ್ಯವಾದ್ ಅಯಿನಾತೆಗ್ ಬದುಕುಂಡು.ಆಂಡ ಕೆಲವು ಕಡೆಟ್ ತೋಟದ ಲೆಕ್ಕ ಬಳಪವೆರ್.ಈ ಮರ ಎಡ್ಡೆ ಬಳತ್ಂಡ ೯೦ ಡ್ದ್ ೧೨೦ ಫೀಟ್ ಎತ್ತರೊ ಮುಟ್ಟ ಬಳಪುಂಡು.ಮರತ ದಂಡ್ ಸರ್ತ್ ಎತ್ತರೊಗು ಕಂಬದ ಲೆಕ್ಕ ಇತ್ತ್‌ದ್.ಎಲ್ಯ ಗೆಲ್ಲ್‌ಲೆಗ್ ನಾಲ್ ಮೂಲೆದ ಲೆಕ್ಕ ಉಪ್ಪುಂಡು.ಇರೆಕುಲು ಅಗಲವಾದ್ ಸಾಮಾನ್ಯ ಉರುಟು ಉದ್ದ ಉಪ್ಪುಂಡು.ಇರೆತ ಅಡಿ ಭಾಗ ದೊರಗ್ಗಾದ್ ಮಿತ್ತ  ಭಾಗ ನಯವಾದುಪ್ಪುಂಡು.ಬರ್ಸದ ಸಮಯೊಡು ಮರ ಪೂ ಬುಡಿಯೆರೆ ಸುರು ಆಪುಂಡು.ಎಲ್ಯ ಪೂ ಗೊಂಚಲಾದಿತ್ತ್ ದ್ ಒಂಜಿ ರೀತಿದ ಪರಿಮಳ್ ಉಪ್ಪುಂಡು. ತೆಕ್ಕಿದ ಮರ‌ಟ್ ಉರುಟಾದ್ ಮೆತ್ತೆನ ಇತ್ತಿನ ಎಲ್ಯ ಕಾಯಿಲು ಆಪುಂಡು.
## ಉಪಯೋಗ

* ತೆಕ್ಕಿದ ಮರತ ಬೇರ್ ನ್  ಏಡ್‍ದ ಪೇರ್ ಡ್ ಕೊದಿಪಾದ್  ಪರ್ಂಡ ಪಟಿಕೆದ ತೊಂದರೆ ಕಡಿಮೆ ಆಪುಂಡು
* ತೆಕ್ಕಿದ ಮರತ ಚೆಕ್ಕೆದ ಪೊಡಿನ್ ಗೀರ್ನ ಗಾಯದ ಮಿತ್ತ್ ಪಾಡ್ಂಡ ಬೇನೆ ಕಡಿಮೆ ಆಪುಂಡು.
* ತೆಕ್ಕಿದ ಬಿತ್ತ್‌ನ್ ಅರೆತ್‌ದ್ ಒಂತೆ ಬಂಜಿಗ್ ಪರ್ದ್ ನನ ಒಂತೆ ಪೊಕ್ಕುಲು ಸುತ್ತ ಪೂಜಿಂಡ ಪಟಿಕೆದ ಕಲ್ಲ್ ಕರದ್ ಪೋಪುಂಡು.ಕೆಲವು ದಿನೊಮುಟ್ಟ ಈ ಮರ್ದ್ ಮಲ್ಪೊಡಾಪುಂಡು
* ತೆಕ್ಕಿದ ಬಿತ್ತ್‌ಡ್ದ್ ಮಲ್ತಿನ ಎಣ್ಣೆ ತರಕ್ ಪೂಜಿಂಡ ಕೂಜಲ್ ಸೊಂಪಾದ್  ಬಳಪುಂಡು.
* ತೆಕ್ಕಿದ ಬಿತ್ತ್‌ಡ್ದ್ ಮಲ್ತಿನ ಎಣ್ಣೆ ಮೈಕ್  ಪೂಜಿಂಡ ಮೇಲ್ ಕಿರ್ಬೆಲ್ ಕಡಿಮೆ ಆಪುಂಡು.
* ಪೆಲಕಾಯಿದ ಗಟ್ಟಿನ್  ತೆಕ್ಕಿದ ಮರತ ಇರೆಟ್ ಲಾ ಮಲ್ಪುವೆರ್.

## ಉಲ್ಲೇಕೊಲು

ವರ್ಗೊ:ಸಸ್ಯೊಲು
ಶುಂಠಿ

**ಶುಂಠಿ** ಆಹಾರೊಡು ಬಳಕೆ ಮಲ್ಪುನ ಒಂಜಿ ಬಗೆ. ಉಂದೆನ್ ಮರ್ದ್‍ಗ್ ಬಳಕೆ ಮಲ್ಪುವೆರ್. ಶುಂಠಿ ದೈತ ಅಡಿತ ಭಾಗೊನು ಉಪಯೋಗ ಮಲ್ಪುವೆರ್. ಶುಂಠಿ ಕೃಷಿಗ್ ಸುದೀರ್ಘ ಇತಿಹಾಸ ಉಂಡು. ಬಾರತ ದೇಶೋಡ್ ಉಂದೆತ ಕೃಷಿ ವ್ಯಾಪಕವಾದ್ ಉಂಡು. ಶುಂಠಿದ ತೀಕ್ಷ್ಣ ಘಾಟ್ ಬುಕ್ಕೊ ರುಚಿ ಅಯಿಟ್ ಇಪ್ಪುನ 'ಜಿಂಜೆರೋಲ್‌', 'ಶೊಗಾಲ್‌' ಬುಕ್ಕೊ 'ಜಿಂಜೆರೋನ್‌' ಪನ್ಪಿನ ಸಸ್ಯತೈಲದ ಮಿಶ್ರಣರ್ದ್ ಉಂಡಾಪುಂಡು. ೩-೪ ಅಡಿ ಎತ್ತರ ಇಪ್ಪುನ  ಶುಂಠಿ ದೈ ನೇರವಾದ್ ಇಪ್ಪುಂಡು. ಪಜಿ ಶುಂಠಿನ್ ಅಡಿಗೆಡ್ ಸಂಬಾರ ಬಗೆ ಆದ್ ವ್ಯಾಪಕವಾದ್ ಗಳಸುವೆರ್.

## ಸಸ್ಯ ವಿಜ್ಞಾನದ ಪುದರ್
ಶುಂಠಿದ (Ginger) ಸಸ್ಯ ವೈಜ್ಞಾನಿಕ ಪುದರ್  **ಜಿಂಜಿಬರ್  ಆಫಿಶಿನಾಲೆ**  (Zingiber officinale). ಸಾಮಾನ್ಯವಾಯಿನ ಪುದರ್ ಜಿಂಗಬ್ಯೆರ್. ಗ್ರೀಕ್ ಜಿಂಗಿಬೆರೀಸ್ ಪುದರ್ ಡ್ದ್ ಜಿಂಗಬ್ಯೆರ್ ಪುದರ್ ಪಡೆತ್ಂಡ್. ಅವುಲಾ ಸಿಂಗಬೆರಾ ಸಂಸ್ಕೃತಡ್ದ್ ಪಡೆತ್ಂಡ್.

## ಶುಂಠಿದ ಉತ್ಪಾದನೆ
ಜಗತ್ಡ್ ೩೦% ಶುಂಠಿ ಉತ್ಪಾದನೆನ್ ಮಲ್ಪುನ ಭಾರತ ಸುರುತ ಜಾಗೆಡ್ ಉಂಡು. ಆಫ್ರಿಕಾ ಬುಕ್ಕೊ ಕೆರಿಬ್ಬಿಯನ್ ದೇಶಡ್ಲ ಶುಂಠಿ ಉತ್ಪಾದನೆ ವ್ಯಾಪಕವಾದ್ ಮಲ್ಪುವೆರ್.

## ಔಷಧೀಯ ಗುಣೊ
* ಶುಂಠಿಡ್ ಇಪ್ಪುನ ಜಿಂಜೆರೋಲ್‌ ಅಂಶ ಬೇನೆ ಶಮನ ಮಲ್ಪುಂಡು. 
* ಬ್ಯಾಕ್ಟೀರಿಯಾ ವಿರೋಧಿ ಗುಣೊ ಶುಂಠಿಗ್ ಉಂಡು.
* ಸಮುದ್ರಯಾನ ಮಲ್ತ್ದ್ ಬರ್ಪುನ ತರೆಬೇನೆ, ಬಂಜಿ ಬೇನೆ ಕಮ್ಮಿ ಆಪುಂಡು.
* ಉರಿಯೂತ ನಿವಾರಣೆ ಆಪುಂಡು.
* ಕಫದ ತೊಂದರೆಗ್ ಶುಂಠಿದ ಮರ್ದ್ ಎಡ್ಡೆ.

## ಕರ್ನಾಟಕೊದ ಶುಂಠಿ ಬುಲೆಪುನ ಜಾಗೆಲು
* ಉತ್ತರ ಕನ್ನಡ 
* ದಕ್ಷಿಣ ಕನ್ನಡ 
* ಹಾಸನ
* ಶಿವಮೊಗ್ಗ
* ಚಿಕ್ಕಮಗಳೂರು
* ಉಡುಪಿ
* ಕೊಡಗು 
* ಮೈಸೂರು
* ಮಲೆನಾಡು

## ಉಲ್ಲೇಕೊಲು

ವರ್ಗೊ:ಸಸ್ಯೊಲು
ವರ್ಗೊ:ಸಸ್ಯವಿಜ್ಞಾನ
ವರ್ಗೊ:ಮರ್ದುಲು
ಉತ್ತರ ಕನ್ನಡ ಜಿಲ್ಲೆ

ಕರ್ನಾಟಕ ರಾಜ್ಯದ ವಾಯುವ್ಯ ಮೂಲೆಡ್ ಪಡ್ಡಾಯಿ ಅರಬಿ ಕಡಲ್ದ  ಬರಿಟ್ ಉಪ್ಪುನ ಕರಾವಳಿದ ಜಿಲ್ಲೆ **ಉತ್ತರ ಕನ್ನಡ**. ಉತ್ತರ ಕನ್ನಡ ಜಿಲ್ಲೆದ ಜಿಲ್ಲಾ ಕೇಂದ್ರ ಕಾರವಾರೊಡು ಮೂಡಾಯಿ ಜಗತ್ತುಡೆ ಅತಿ ಮಲ್ಲ ಆಪಿನ ಭಾರತದ ಬೃಹತ್  ನೌಕಾ ನೆಲೆ ಐ ಎನ್ ಎಸ್ ಕದಂಬ ಆವೊಂದು ಉಂಡು. ಅಂಚನೆ ಕಾರವಾರದ ಕೈತಲ್ ಕೈಗಾ ಗ್ರಾಮೊಡು ಭಾರತದ ಮೂಜನೆಯ ಮಲ್ಲ ಅಣು ವಿದ್ಯುತ್ ಸ್ಥಾವರ ಸ್ಥಾಪನೆ ಆತುಂಡು.

## ವಿಸ್ತೀರ್ಣ ಬುಕ್ಕೊ ಜನಸಂಖ್ಯೆ
ಉತ್ತರ ಕನ್ನಡ ಜಿಲ್ಲೆದ ವಿಸ್ತೀರ್ಣೊ 10,277 ಚದರ ಕಿಲೊಮೀಟರುಲು. ಭಾರತದ ಜನಗಣತಿ 2011 ದ ಅನುಸಾರ ಉತ್ತರ ಕನ್ನಡ ಜಿಲ್ಲೆದ ಒಟ್ಟು ಜನಸಂಖ್ಯೆ 14.37 ಲಕ್ಷೊಲು. ಉತ್ತರ ಕನ್ನಡದ ಜನಕುಲು ಕನ್ನಡ ಬುಕ್ಕೊ ಕೊಂಕಣಿ ಬಾಸೆಲೆನ್ ಪಾತೆರುವೆರ್.

## ಅಂಕಿಅಂಶೊಲು

## ಉತ್ತರ ಕನ್ನಡದ ತಾಲೂಕುಲು
thumb|ಅಪ್ಸರಕೊಂಡ ಜಲಪಾತ, ಹೊನ್ನಾವರ ತಾಲುಕು, ಉತ್ತರಕನ್ನಡ|alt=ಅಪ್ಸರಕೊಂಡ ಜಲಪಾತ, ಹೊನ್ನಾವರ ತಾಲುಕು, ಉತ್ತರಕನ್ನಡ|280x280px

ಉತ್ತರ ಕನ್ನಡ ಜಿಲ್ಲೆಡ್ ಒಟ್ಟುಗು 11 ತಾಲೂಕುಲು ಉಲ್ಲಾ. ಉತ್ತರ ಕನ್ನಡೊಡು (೧) ಕಾರವಾರ (೨) ಅಂಕೋಲ (೩) ಕುಮಟಾ (೪) ಹೊನ್ನಾವರ ಬುಕ್ಕೊ (೫) ಭಟ್ಕಳ -ಉಂದು ಐನ್ ತಾಲೂಕುಲು ಕಡಲ ಬರಿ- ಕರಾವಳಿಡ್ ಉಲ್ಲಾ. ಒರಿದಿನ ಆಜಿ ತಾಲೂಕುಲು ಸಹ್ಯಾದ್ರಿದ ಪಡ್ಡಾಯಿ ಗಟ್ಟಲೆನ ಮಿತ್ತ್‌ದ ಮಲೆನಾಡು ವಾಯುಗುಣ ಪರಿಸರೊಗು ಸೇರಿದಿನವು ಆದುಲ್ಲಾ. ಉತ್ತರ ಕನ್ನಡದ ೧೧ ತಾಲೂಕುಲೆನ ಪಟ್ಟಿ  ತಿರ್ತ್‌ಡ್ ಉಂಡು.

1.ಕಾರವಾರ 
2.ಅಂಕೋಲ, 
3.ಕುಮಟಾ, 
4.ಹೊನ್ನಾವರ, 
5.ಭಟ್ಕಳ, 
6.ಶಿರಸಿ, 
7.ಸಿದ್ಧಾಪುರ,
8. ಯಲ್ಲಾಪುರ,
9. ಮು೦ಡಗೋಡ, 
10.ಹಳಿಯಾಳ  - ಬುಕ್ಕೊ  
11.ಸೂಪ (ಜೋಯಿಡಾ)

## ಪ್ರವಾಸೀ ಆಕರ್ಷಣೆಲು
ಉತ್ತರ ಕನ್ನಡ ಜಿಲ್ಲೆಡ್ ದಿಂಜ ತೂಪಿನ ತಾಣೊಲು ಉಲ್ಲಾ. ಅಯಿಟ್ ಕೆಲವೆನ್  ಈ ತಿರತ್ತ್ ಪಟ್ಟಿ ಮಲ್ತ್ ದ್ಂಡ್:

### ಕಡಲ ಕರೆಕುಲು
* ಕಾರವಾರ ಕಡಲಕರೆ
* ರವೀಂದ್ರನಾಥ ಠಾಗೋರ್ ಕಡಲಕರೆ- ಕಾರವಾರ
* ಬೇಲೆ ಕೇರಿ - ಅಂಕೋಲ
* ನದಿಬಾಗ್ - ಅಂಕೋಲ
* ಬೆಳಂಬಾರ್ -ಅಂಕೋಲ
* ಹನಿ ಬೀಚ್ (Honey beach)-ಹೊನ್ನೆ ಬೈಲು
* ಗೋಕರ್ಣ ಕಡಲಕರೆ
* ಓಂ ಬೀಚ್ (ಕಡಲಕರೆ)- ಗೋಕರ್ಣ
* ಕುಡ್ಲೆ ಕಡಲಕರೆ-ಗೋಕರ್ಣ
* ಮುರುಡೇಶ್ವರ ಕಡಲಕರೆ
* ಕುಮಟಾ ಕಡಲಕರೆ
* ಹೊನ್ನಾವರ ಕಡಲಕರೆ
* ಭಟ್ಕಳ ಕಡಲಕರೆ

### ಜಲಪಾತೊಲು
* ಮಾಗೋಡು ಜಲಪಾತ (ಯಲ್ಲಾಪುರ ತಾಲೂಕು)
* ಉಂಚಳ್ಳಿ (ಲಶಿಂಗ್ ಟನ್ ) ಜಲಪಾತ (ಯಲ್ಲಾಪುರ ತಾಲೂಕು)
* ಸಾತೋಡಿ ಜಲಪಾತ (ಯಲ್ಲಾಪುರ ತಾಲೂಕು)
* ವಿಭೂತಿ (ಫಾಲ್ಸ್) ಜಲಪಾತ (ಶಿರಸಿ ತಾಲೂಕು)
* ಅಪ್ಸರಕೊಂಡ ಜಲಪಾತ (ಹೊನ್ನಾವರ ತಾಲೂಕು)

### ದೇವಸ್ಥಾನೊಲು
* ಗೋಕರ್ಣ ಮಹಾಬಲೇಶ್ವರ (ಕುಮಟ ತಾಲೂಕು)
* ಮುರುಡೇಶ್ವರ (ಹೊನ್ನಾವರ ತಾಲೂಕು)
* ಇಡಗುಂಜಿ ಗಣಪತಿ (ಹೊನ್ನಾವರ ತಾಲೂಕು)
* ಮಾರಿಕಾಂಬ, ಶಿರಸಿ (ಶಿರಸಿ ತಾಲೂಕು)

### ದ್ವೀಪೊಲು (ಕುದುರುಲು)
* ದೇವಗಡ (ಕಾರವಾರ ತಾಲೂಕು)
* ಕೂರ್ಮಗಡ (ಕಾರವಾರ ತಾಲೂಕು)
* ನೇತ್ರಾಣಿ (ಹೊನ್ನಾವರ ತಾಲೂಕು)

### ಪ್ರಾಕೃತಿಕ /ಭೂವೈಜ್ಞಾನಿಕ  ವಿಶೇಷೊಲು
* ಯಾಣ - ಸುಣ್ಣ ಕಲ್ಲುದ ಮಲ್ಲಗುಡ್ಡೆಲು
* ಕವಳ  ಸುಣ್ಣ ಕಲ್ಲುದ ಗುಹೆಕುಲು
*

### ನಿಸರ್ಗಧಾಮೊಲು
* ದಾಂಡೇಲಿ

## ಕೋಟೆಲು
* ಮೀರ್ಜಾನ (ಕುಮಟ ತಾಲೂಕು)
* ಸದಾಶಿವಘಡ (ಕಾರವಾರ ತಾಲೂಕು)
* ಆಸ್ನೋಟಿ (ಕಾರವಾರ ತಾಲೂಕು)
* ಬಸವರಾಜ ಕೋಟೆ
* ಸಣ್ಣಮುದಗೇರಿ

### ಆಣೆಕಟ್ಟುಲು
* ಕದ್ರಾ

## ಉಂದೆನ್ ತೂಲೆ
* ಕಾರವಾರ 
* ಕಾರವಾರ (ಕನ್ನಡ)
* ಅಂಕೋಲ
* ಮೀರ್ಜಾನ

## ಉಲ್ಲೇಕೊಲು
1. https://www.searates.com/port/karwar_in.htm

2.http://karnatakaports.org/?page_id=47

3.https://en.wikipedia.org/wiki/Ports_of_Karnataka

ವರ್ಗೊ:ಕರ್ನಾಟಕ
ವರ್ಗೊ:ಜಿಲ್ಲೆಲು
ವರ್ಗೊ:ಪ್ರವಾಸಿ ತಾನೊಲು
ವರ್ಗೊ:ಕರ್ನಾಟಕದ ಜಿಲ್ಲೆಲು
ಕವಲೇದುರ್ಗ

**ಕವಲೇದುರ್ಗ** ಉಂದು  ಶಿವಮೊಗ್ಗ ಜಿಲ್ಲೆದ ತೀರ್ಥಹಳ್ಳಿ ತಾಲೂಕುಡು ಉಪ್ಪುನ ಮಸ್ತ್ ಪಿರಾಕ್‍ದ ಒಂಜಿ ಕೋಟೆ. ತೀರ್ಥಹಳ್ಳಿಡ್ದ್ ೧೮ ಕಿಲೋಮೀಟರ್, ಶಿವಮೊಗ್ಗಡ್ದ್ ಸುಮಾರ್ ೮೦ ಕಿಲೋಮೀಟರ್ ದೂರೊಡು ಈ ಕೋಟೆ ಉಂಡು.

ತೀರ್ಥಹಳ್ಳಿ-ಸಾಲೂರು ಮಾರ್ಗೊಡು ಪೋಪುನ ಸಾದಿಡ್ ಈ ಕೋಟೆ ತೂವರೆ ತಿಕ್ಕುಡು. ನೆತ್ತ ಇತಿಹಾಸೋ ಕೋಟೆದಾತೆ ದಿಂಜ ಪಿರಾಕ್‌ದವು.

## ಇತಿಹಾಸೊ

## ಉಲ್ಲೇಕೊಲು

ವರ್ಗೊ:ಕರ್ನಾಟಕದ ಪ್ರವಾಸೀ ಜಾಗೆಲು
ವರ್ಗೊ:ಕರ್ನಾಟಕ
ಶಾಂತಿ ದೇವಾಲಯ

thumb|ಶಾಂತಿ ದೇವಾಲಯ, ಬಲ್ಮಠ ಮಂಗಳೂರು
**ಶಾಂತಿ ದೇವಾಲಯ**,Shanthi Church, Balmatta ಉಂದು ಕುಡ್ಲದ ಬಲ್ಮಠೊಡುಪ್ಪುನ ಪ್ರೊಟೆಸ್ಟಂಟ್ ಕ್ರೈಸ್ತೆರೆ ದೇವಾಲಯ. ಉಂದು ಕುಡ್ಲಡುಪ್ಪು ಪ್ರೊಟೆಸ್ಟಂಟ್ ಕ್ರೈಸ್ತೆರ್ ಆರಾಧನೆ ಮಲ್ಪು ಆರಾದನಾ ಕೇಂದ್ರ.

## ಮೂಲ ಚರಿತ್ರೆ
ಈ ದೇವಾಲಯ ಕಟ್ಟ್ ದಿನಿ ೧೮೬೨ಟ್ಟ್. ೧೮೩೪ಟ್ಟ್ ಕುಡ್ಲಗ್ ಬತ್ತಿ ಬಾಸೆಲ್ ಮಿಶನ್ ದಕುಲು ಕುಡ್ಲದ ಸ್ಟೇಟ್ ಬ್ಯಾಂಕ್ ಕೈತಲ್‌ದ ನೀರೇಶ್ವಾಲ್ಯ ಪನ್ಪಿ ಜಾಗೆಡ್ ಪೊಟೆಸ್ಟಂಟ್ ಕ್ರೈಸ್ತೆರೆ ಆರಾಧನೆನ್ ಸುರು ಮಲ್ತೆರ್. ಅಲ್ಪ ಬರ್ಪಿ ಜನೊಕುಲು ಎಚ್ಚ ಆಯಿನೆಡ್ದ್ ಮಲ್ಲ ದೇವಾಲಯ ಕಟ್ಟೊಡಾಂಡ್. ಅಂಚಾದ್ ಬಲ್ಮಠೊಡು ಈ ದೇವಾಲಯೊನು ಕಟ್ಟಿಯೆರ್. ಉಂದು ಗೋಥಿಕ್ ಶೈಲಿಡ್ ಕಟ್ ದಿನ ದೇವಾಲಯ. ಉಂದೆತ್ತ ಇಂಜಿನಿಯರ್. ರೆವೆ. ಫ್ಲೈಡರರ್, ಮೇರ್ ಬಾಸೆಲ್ ಮಿಶನ್ ದ ಒರಿ ಮಿಶನರಿ. ವಾಮಂಜೂರುಡ್ದು ಕನದಿನ ಮುರಕಲ್ಲ್ ಡ್ ಕಟ್ಟ್ ದಿನ ಪಂಡ್ದ್ ಚರಿತ್ರೆ ಪನ್ಪುಂಡು. ಈ ದೇವಾಲಯದ ಸುತ್ತಲಾ ಮುರ ಕಲ್ಲಡ್ ಕಟ್‍ದಿನ ಕಮಾನುಲು ಉಂಡು. ಪಲಯಿ ಪಾಡ್ದ್ ಸುತ್ತಲಾ ಮಾಳಿಗೆ ಪಾಡ್ದುಂಡು. ನೆತ್ತ ಎದುರುಡು ಗಂಟೆ ಗೋಪುರ ಉಂಡು. ಐಟ್ ಮೂಜಿ ಮಲ್ಲ ಮಲ್ಲ ಗಂಟೆಲು ಉಂಡು. ಈ ಘಂಟೆ ಜರ್ಮನಿದ ಸ್ಟುಟ್ ಗಾರ್ಟ್ ಡ್ ತಯಾರ್ ಆತಿನವು. ಸುರುಟ್ಟು ಉಂದು ಇತ್ತ್ ಜಿ. ಘಂಟೆ ಗೋಪುರ ನಿರ್ಮಾಣ ಆಯಿನಿ ೧೯೦೫. ಈ ಮೂಜಿ ಗಂಟೆಲೆಡ್ಲಾ ಕನ್ನಡೊಡು ಬೈಬಲ್ ದ ವಚನೊಲು ಮೋಲ್ಡ್ ಆದ್ ಉಂಡು. ಬಾಸೆಲ್ ಮಿಶನರಿಲು ಸುರುಟ್ಟು ಮಲ್ಪಿನ ದೇವಾಲಯ ಉಂದು ಆದಿತ್ತ್ ದ್ ದೇಶ ವಿದೇಶೊಲೆಡ್ದ್ ಲಾ ಪುದರ್ ಪಡೆದುಂಡು.

## ಕನ್ನಡ ತುಳು ಸಾಹಿತ್ಯೊಗು ಸೇವೆ ಮಲ್ತಿನ ಮಿಶನರಿಲು ಆರಾಧನೆ ಮಲ್ತಿನ ಕೇಂದ್ರ
ಕುಡ್ಲಗ್ ಬತ್ತ್ ದ್ ಕನ್ನಡ, ತುಳು, ಮಲಯಾಲಂ ಸಾಹಿತ್ಯ ಕ್ಷೇತ್ರೊಡು ಚರಿತ್ರೆನೇ ನಿರ್ಮಾಣ ಮಲ್ತಿನ ಹೆರ್ಮನ್ ಮ್ಯೊಗ್ಲಿಂಗ್, ಫರ್ಡಿನಾಂಡ್ ಕಿಟೆಲ್, ಅಗಸ್ಟ್ ಮೆನ್ನರ್, ಜಾನ್ ಜೇಮ್ಸ್ ಬ್ರಿಗೆಲ್, ಜಿ.ಎಚ್. ವೈಗ್ಲೆ, ಜಾರ್ಜ್‍ ಪ್ಲೆಬ್ಸ್ಟ್ ಇಂಚಿತ್ತಿ ಮಸ್ತ್ ಮಿಶನರಿಳು ಆರಾಧನೆ ಮಲ್ತ್ ದಿನ ಆರಾಧನೆದ ಕೇಂದ್ರ ಉಂದಾದುಂಡು.

ಇತ್ತೆ ಈ ದೇವಾಲಯೊಗು ಶಾಂತಿ ಮಹಾ ದೇವಾಲಯ ಪಂಡ್ದ್ ಪನ್ಪೆರ್. ದಾಯೆಗ್ ಪಂಡ ಕುಡ್ಲ, ಉಡುಪಿ, ಮಡಿಕೇರಿ, ಹಾಸನ, ಮಂಡ್ಯ, ಚಿಕ್ಕಮಗಳೂರು ಈ ವ್ಯಾಪ್ತಿದ ದೇವಾಲಯೊಲು ಉಪ್ಪುನು ಕರ್ನಾಟಕ ದಕ್ಷಿಣ ಸಭಾ ಪ್ರಾಂತ ಪನ್ಪಿ ಒಂಜಿ ಡಯಾಸಿಸ್. ನೆತ್ತ ಕೇಂದ್ರ ಕಚೇರಿ ಉಪ್ಪುನು ಕುಡ್ಲಡ್. ಪ್ರೊಟೆಸ್ಟಂಟ್ ಕ್ರೈಸ್ತೆರೆಗ್  ಕರ್ನಾಟಕೊಡು ಬೆಂಗಳೂರು ಬುಕ್ಕೊ, ದಾರವಡೊಡು ಬೇತೆ ಬೇತೆ ಡಯಾಸಿಸುಲು ಉಂಡು. ಮೂಜಿ ಡಯಾಸಿಸ್‌ಗ್ ಮೂಜಿ ಧರ್ಮಾದ್ಯಕ್ಷೆರ್ ಉಲ್ಲೆರ್. ಅಂಚಾದ್ ಕುಡ್ಡಡ್ ಉಪ್ಪು ಡಯಾಸಿಸ್ ದ ಕೇಂದ್ರ ಕಚೇರಿ ಉಪ್ಪುನು ಬಲ್ಮಠೊಡು. ಪ್ರತಿ ಡಯಾಸಿಸ್ ದ ಕೇಂದ್ರ ಕಛೇರಿಲೆ ಕೈತಲ್ ಒಂಜಿ ಮಲ್ಲ ದೇವಾಲಯೊ ಉಪ್ಪುಂಡು. ಅತ್ತಂದೆ ಆಯಾಯ  ಡಯಾಸಿಸ್‌ದ ಧರ್ಮಾದ್ಯಕ್ಷೆರ್ ಅಲ್ಪಲ್ಪನೇ  ಉಪ್ಪೊಡು.  ಈ ದೇವಾಲಯ ಕೇಂದ್ರ ಕಚೇರಿದ ದೇವಾಲಯ ಆಯಿನೆಡ್ದ್ ಅತ್ತಂದೆ ಡಯಾಸಿಸ್ ದ ಧರ್ಮಾದ್ಯಕ್ಷೆರ್ ಮೂಲೇ ಉಪ್ಪುನೆಕ್ಕ್ ಈ ದೇವಾಲಯೊಗು ಶಾಂತಿ ಮಹಾ ದೇವಾಲಯ ಪನ್ಪೆರ್ Shanthi Cathedral

## ನಡಪು ಕಾರ್ಯಕ್ರಮೊಲು

ಪ್ರತಿ ಐತಾರ ಕಂಡೆ ಪೂಜೆ ನಡಪುಂಡು. ಅತ್ತಂದೆ, ಜೋಕುಲೆಗಾದ್ ಐತಾರ ಶಾಲೆ, ಜವನೆರೆ ಕೂಟ, ಪೊಂಜೊವುಲೆ ಕೂಟ, ಸಂಗೀತ ಮಂಡಲಿ, ಇಂಚ ಬೇತೆ ಬೇತೆ ಕಾರ್ಯಕ್ರಮೊಕ್ಕುಲು ನಡತೊಂದುಪ್ಪುಂಡು.

## ಉಲ್ಲೇಕೊಲು

ವರ್ಗೊ:ಧರ್ಮ
https://wanderlog.com/place/details/13810974/csi-shanthi-cathedral
ಕುಂದಾದ್ರಿ ಬೊಟ್ಟ

**ಕುಂದಾದ್ರಿ **ಬೊಟ್ಟ/ಬೆಟ್ಟ ಶಿವಮೊಗ್ಗ ಜಿಲ್ಲೆದ ತೀರ್ಥಹಳ್ಳಿ ತಾಲೂಕುಡು ಉಪ್ಪುನ ಒಂಜಿ ಬೊಟ್ಟ. ತೀರ್ಥಹಳ್ಳಿಡ್ದ್ ಆಗುಂಬೆಗ್ ಪೋನಗ ಸಿಕ್ಕುನ ಗುಡ್ಡೆಕೇರಿ ಗ್ರಾಮೊಡ್ದ್ ೯ ಕಿ.ಮೀ. ದೂರೊಡು ಉಂಡು. ಬೊಟ್ಟೊಗು ಪೋವರೆ ಬೋಡಾದ್ ಡಾಮರ್ ಪಾಡ್‌ನ ಮಾರ್ಗ ಬುಕ್ಕೊ ನಡತೊಂದು ಪೋವರೆಗಾದ್ ಕಾಲ್‌ಸಾದಿಲಾ ಉಂಡು.
ಈ ಬೊಟ್ಟ, ಜೈನೆರೆನ ಪವಿತ್ರ ಕ್ಷೇತ್ರ. ಬೊಟ್ಟದ ಮಿತ್ತ್ ಮಸ್ತ್ ಪಿರಾಕ್‌ಡ್ ಕಟ್ಟಾದಿನ, ಶ್ರೀ ಪಾರ್ಶ್ವನಾಥ ತೀರ್ಥಂಕರನ ಬಸದಿ ಉಂಡು.
ಪ್ರವಾಸಿಗೆರೆಗ್ ಅತ್ತಂದೆ, ಟ್ರೆಕ್ಕಿಂಗ್(ಚಾರಣ) ಮಲ್ಪುನಕಲೆಗ್ಲಾ ಬಾರಿ ಇಷ್ಟ ಆಪುನ ಜಾಗೆ ಉಂದು ಪಂದ್ ಪಣೊಲಿ. ಬೊಟ್ಟದ ಮಿತ್ತ್‌ರ್ದ್ ತೂನಗ, ಸುತ್ತಮುತ್ತ ತೋಜುನ ಪಚ್ಚೆ ಪಚ್ಚೆ ಕಾಡ್, ತೋಟ, ಕಂಡೊಲು ಮನಸ್ಗ್, ಕಣ್ಣ್‌ಗ್ ಪೊರ್ಲುದ ಐಸಿರ ಕೊರ್ಪುಂಡು.

ಬೊಟ್ಟದ ಮಿತ್ತ್ ವೊವ್ವೇ ರೀತಿದ ವ್ಯವಸ್ಥೆ ಇಜ್ಜಾಂದಿನೆಡ್ದಾವರ, ಈ ಬೊಟ್ಟೊಗು ಬನ್ನಗನೇ, ಉಣಸ್ ತೆನಸ್ ನೀರ್ ದ ವ್ಯವಸ್ಥೆ ಮಲ್ತೊಂದು ಬರೊಡಪುಂಡು.

## ಇತಿಹಾಸೊ
ಮಸ್ತ್ ಪಿರಾಕ್‌ಡ್, ಕುಂದಕುಂದಾಚಾರ್ಯ ಪುದರ್‌ದ ಮುನಿಕುಲು ಈ ಜಾಗೆಡ್ ತಪಸ್ಸ್ ಮಲ್ತಿನೆಡ್ದಾವರ, ಈ ಬೊಟ್ಟೊಗು ಕುಂದಾದ್ರಿ ಪಂಡ್‌ದ್ ಪುದರ್ ಬತ್ಂಡ್‌ಗೆ.

ನನ, ಕನ್ನಡ ಬಾಸೆಡ್ ಕುಂದ ಪದೊಕ್ಕು ಗೋಡೆ ಪನ್ಪಿ ಅರ್ಥ ಇತ್ತಿನೆಡ್ದಾವರ, ಕುಂದದ ರೀತಿ ಉಪ್ಪುನ ಬೊಟ್ಟ ಕುಂದಾದ್ರಿ ಪಂಡ್‌ದ್ ಪುದರ್ ಬತ್ತ್‌ದ್ ಉಪ್ಪೆರೆಲಾ ಯಾವು.

## ಓಲು ಉಂತೊಲಿ?
ಎಕಡೆ ಪಂಡಿಲೆಕ, ಬೊಟ್ಟದ ಮಿತ್ತ್ ವೊವ್ವೆ ಸೌಲಭ್ಯ ಇಜ್ಜಿ. ನೀರ್‌ದ ಮೂಲ ಇತ್ತಂಡಲ, ಉಂತುನ, ಜೆಪ್ಪುನ ವ್ಯವಸ್ಥೆ ಇಜ್ಜಿ. ಇಪ್ಪುನ ಒಂಜಿ ಪ್ರವಾಸಿ ಮಂದಿರ ಪಾಳ್ ಬೂರುದುಂಡು. ಚಾರಣೊಗು ಬರ್ಪಿನಕುಲು ಟೆಂಟ್ ಪಾಡೊಲಿ ಆತೆ. ಸುರಕ್ಷತೆಗಾದ್ ಕೈತಲ್ದ ತೀರ್ಥಹಳ್ಳಿಡ್ ಅತ್ತಂಡ, ಆಗುಂಬೆಡ್ ಉಂತೊಡಾವು.

## ಉಲ್ಲೇಕೊಲು

ವರ್ಗೊ:ಊರುಲು
ಶಿವಯೋಗಿ ಸಿದ್ದರಾಮೆ

## ಪುಟ್ಟುನ ಊರು
ಶಿವಯೋಗಿ ಸಿದ್ದರಾಮೆ ೧೨ನೇ ಶತಮಾನದ ಮಾಮಲ್ಲ ಯೋಗಿ ಅಂಚನೆ ವಚನಕಾರೆ. ಸಿದ್ದರಾಮನ್ ಸಿದ್ದರಾಮಯ್ಯೆ, ಸಿದ್ದೇಶ್ವರೆ, ಸಿದ್ದರಾಮೇಶ್ವರೆ ಇಂಚ ಬೇತೆ ಬೇತೆ ಪುದರ್‍ಡ್ ಲೆಪ್ಪುವೆರ್.
## ಬಳಕೆ

## ಜೀವನ

## ಶರಣ ಪಂಥೊಗು ಸೇರ್ನೆ

## ಗುರು
ಸಿದ್ದರಾಮೆ ಚೆನ್ನಬಸವಣ್ಣನ್ ತನ್ನ ಗುರು ಪಂಡ್‍ದ್ ಸ್ವೀಕಾರ ಮಲ್ಲುವೆ.
## ದಂತ ಕತೆ
ಸಿದ್ದರಾಮೆ ಒಂಜಿ ದಿನ ಕಂಡದವುಲು ಉಪ್ಪುನಗ ಒರಿ ಜಂಗಮೆ ಬರ್ಪೆಗೆ. ಆಯಾಗ್ ಜೋಳನ್ ಕೊರ್ಪೆ ಸಿದ್ದರಾಮೆ. ಅಪಗ ಆಯೆ ಎಂಕ್ ಕೊಜಪ್ಪು ಪಾಡ್ನ ನುಪ್ಪು ಬೋಧುಂದು ಪನ್ಪೆ. ಈ ಮೂಲು ಉಂತು ಯಾನ್ ಇಲ್ಲಗ್ ಪೋದು ಅಮ್ಮಡ ಪಂದ್ ಮಲ್ಲದ್ ಕನಪೆಂದ್ ಪಂದ್ ಪೋಪೆ. ಪಿರ ಬನ್ನಗ ಆ ಜಂಗಮೆ ಇಜ್ಜೆ ಅಯನ ಪುದರ್ ಪೆತ್ತೊಂದು ಸಿದ್ದರಾಮೆ ಶ್ರೀಶೆಲ ಮುಟ್ಟ ಪೋಪೆ.
## ಸಮಾಜ ಸೇವೆ
ಸಿದ್ದರಾಮೆ ಬಾರಿ ಮಲ್ಲ ಶಿವಯೋಗಿ ಅತ್ತಂದೆ ಊರುದ ಜನಕುಲೆನ ಅಭಿವ್ರದ್ದಿಗಾದ್ ನೀರ್‍ದ ಟಂಕಿಲೆನ್ ಕಟ್ಟಾದ್ ಕೊರ್ತೆ.
## ಬರೆಯಿನ ವಚನೊಲು
ಈ ವಚನಕಾರೆ ೬೮೦೦೦ ವಚನಲೆನ್ ಬರೆತೆ ಪನ್ಪಿ ಉಲ್ಲೇಖೊಲು ತಿಕ್ಕುಂಡು.ಅಂಡ ನಂಕ್ ೧೩೯೪ ವಚನಲು ಮಾತ್ರ ತಿಕ್ಕ್ ದ್ಂಡ್.
## ಬರೆಯಿನ ತ್ರಿಪದಿಲು
ಸಿದ್ದರಾಮೆ ವಚನದ ಒಟ್ಟುಗು ೭ನೇ ಶತಮಾನೊಧು ಚಾಲ್ತಿಡ್ ಇತ್ತಿನ ತ್ರಿಪದಿಡ್‍ಲಾ ಬರೆತ್ತೆ ಪನ್ಪಿ ಮಾಹಿತಿಲು ತಿಕ್ಕುವ.
## ಸಮಾಧಿ

ವರ್ಗೊ:ವಚನಕಾರೆರ್
ಚೋಮನ ದುಡಿ

**ಚೋಮನ ದುಡಿ** ಕಾದಂಬರಿನ್ ಬರೆತಿನಾರ್ ಶಿವರಾಮ ಕಾರಂತೆರ್. ಶಿವರಾಮ ಕಾರಂತೆರ್ ಕನ್ನಡೊದ ಬರಹಗಾರೆ ಬುಕ್ಕೊ ಯಕ್ಷಗಾನ ಕಲಾವಿದೆರ್ ಆದಿತ್ತೆರ್. ಕನ್ನಡೊದ ಮಾಮಲ್ಲ ಪ್ರಶಸ್ತಿಯಾಯಿನ ಜ್ಞಾನಪೀಠ ಪ್ರಶಸ್ತಿನ್ ಪಡೆಯಿನ ೮ ಜನಟ್ ಇಂಬೆರ್ಲ ಒರಿ. ಆರೆನ ಜೀವಿತಾವಧಿಡ್ ಸುಮಾರ್ ೪೨೭ ಪುಸ್ತಕೊಲೆನ್ ರಚನೆ ಮಲ್ದೆರ್. ಅಯಿಟ್ ಕಾದಂಬರಿಲು ೪೭. ಇಂಬೆರ್ ಆರೆನ ೯೬ ಪ್ರಾಯೊಡ್ಲಾ ಪಕ್ಕಿಲ್ನ ಕುರಿತಾದ್ ಒಂಜಿ ಪುಸ್ತಕೊ ಬರೆತೆರ್. ಉಂದು ವಿಶ್ವದಾಖಲೆಗ್ ಅರ್ಹವಾಯಿನ ಸಾಧನೆ. ಮೆರೆನ್ **ನಡಪುನ ವಿಶ್ವಕೋಶ,** **ಕಡಲತೀರದೊ ಭಾರ್ಗವೆ** ಪಂದ್ ಲೆಪ್ಪುವೆರ್.

## ಪುಸ್ತಕೊದ ವಿವರಣೆ
**ಚೋಮನ ದುಡಿ** ಪುಸ್ತಕೊನು ೧೯೩೧ಟ್ ಎಸ್.ಬಿ.ಎಸ್ ಪ್ರಕಾಶಕರು, ಬೆಂಗಳೂರು ಅಕುಲು ಪ್ರಪ್ರಥಮವಾದ್ ಪ್ರಕಟಣೆ ಮಲ್ತೆರ್. ಅಕ್ಷರ ಜೋಡಣೆನ್ ದಿವ್ಯ ಪ್ರಿಂಟ್ರಾನಿಕ್ಸ್, ಬೆಂಗಳೂರು ಮಲ್ತೆರ್. ಈ ಪುಸ್ತಕೊಡು ೧೧೨ ಪುಟ ಉಂಡು. ಉಂದೆತ್ತ ಬೆಲೆ ರೂ.೪೫. ಈ ಪುಸ್ತಕೊದ ಹಕ್ಕ್ ಶ್ರೀಮತಿ ಬಿ ಮಾಲಿನಿ ಮಲ್ಯ ಮೆರೆಗ್ ಸೇರ್ದಂಡ್.

## ಚಲನಚಿತ್ರ ಬುಕ್ಕೊ ಪ್ರಶಸ್ತಿಲು
ಚೋಮನ ದುಡಿ ಕಾದಂಬರಿ ಆಧಾರವಾಯಿನ ಚಲನ ಚಿತ್ರ ಉಂಡು. ಚೋಮನ ಪಾತ್ರೊನು ಹಿರಿಯ ನಟ ಶ್ರೀ ವಾಸುದೇವರಾವ್ ಮೇರ್ ನಿರ್ವಹಣೆ ಮಲ್ದೆರ್
೧೯೭೬ಟ್ ಈ ಚಿತ್ರೊಗು ನ್ಯಾಷನಲ್ ಫಿಲ್ಮ್ ಪ್ರಶಸ್ತಿ ತಿಕ್ಕ್‌ದ್ಂಡ್.
೧೯೭೬ಟ್ ಎಮ್.ವಿ ವಾಸುದೇವ್ ರಾವ್ ಆರೆಗ್ ಉತ್ತಮ ನಟನೆಗ್ ನ್ಯಾಷನಲ್ ಫಿಲ್ಮ್ ಪ್ರಶಸ್ತಿಗ್ ಆಯ್ಕೆ ಮಲ್ದಿತ್ತೆರ್.  
೧೯೭೫-೭೬ಟ್ ಶಿವರಾಮ ಕಾರಂತರೆನ್  ಉತ್ತಮ ಕಥೆಗಾರ ಪಂದ್ ನ್ಯಾಷನಲ್ ಫಿಲ್ಮ್ ಪ್ರಶಸ್ತಿಗೆ ಆಯ್ಕೆ ಮಲ್ದಿತ್ತೆರ್.
೧೯೭೫-೭೬ಟ್ ಶಿವರಾಮ ಕಾರಂತೆರ್ನ ಸ್ಕ್ರೀನ್-ಪ್ಲೇಗ್ ನ್ಯಾಷನಲ್ ಫಿಲ್ಮ್ ಪ್ರಶಸ್ತಿ ತಿಕ್ಕ್‌ದ್ಂಡ್. 
೧೯೭೫-೭೬ಟ್ ಕೃಷ್ಣಮೂರ್ತಿ ಮೆರೆಗ್ ಉತ್ತಮ ಸೌಂಡ್ ರೆಕಾರ್ಡಿಂಗ್ಗ್ ನ್ಯಾಷನಲ್ ಫಿಲ್ಮ್ ಪ್ರಶಸ್ತಿ ತಿಕ್ಕ್‌ದ್ಂಡ್.
೧೯೭೫-೭೬ಟ್ ಪದ್ಮ ಕುಮಟ ಮೆರೆಗ್ ಉತ್ತಮ ಪೋಷಕ ನಟಿಯಾದ್ ನ್ಯಾಷನಲ್ ಫಿಲ್ಮ್ ಪ್ರಶಸ್ತಿ ತಿಕ್ಕ್‌ದ್ಂಡ್.

## ಮುನ್ನುಡಿ
ಸ್ವಾತಂತ್ರ್ಯಪೂರ್ವ ಕಾಲದೊ ದಲಿತ ವರ್ಗೊದ ಬವಣೆದ ಬಾಳ್ವೆದ ಚಿತ್ರಣ ಈ ಕಾದಂಬರಿದ ಕಥಾವಸ್ತು. ಬದಲಾಪುನ ದೇಶೊ ಕಾಲೊಡು ಬದಲಾವಂದೆ ಇಪ್ಪುನು ಕಥಾನಾಯಕೆ ಚೋಮನನ ಕಷ್ಟೊದ ಜೀವನ. ಆಯನ ಪ್ರೀತಿದ ವಸ್ತು ಪಂಡ ದುಡಿ. ಅವ್ವೆ ಆಯನ ಸಂಪತ್. ಸಮಾಜೊದ ಕಟ್ಟ್ ಕಟ್ಟಳೆಡ್ದ್ ಜೀವನೊಡು ಬಾರಿ ಬೇನೆ ಇಪ್ಪುಂಡು. ಮೊಕುಲು ಬಡ ಕುಟುಂಬೊ ಬುಕ್ಕೊ ಕೀಳ್ ಜಾತಿಗ್ ಸೇರ್ದನಕ್ಲ್ ಆದುಪ್ಪುವೆರ್. ಕಡೆಕೊರ ತನ್ನ ಧರ್ಮೊನು ಬುಡುಪುನ ನಿರ್ಧಾರೊಗು ಚೋಮೆ ಬರ್ಪೆ. ಆಂಡ ಆಯನ ಮನಸ್ಸ್ ಅಯಿಕ್ಕ್ ಒಪ್ಪುಜಿ. ಧಣಿಕುಲೆನ ಸಾಲೊನು ತೀರಾಯೆರೆ ಬೋಡಾದ್ ಆಯೆ ಆಯಅನ ಮಗೆನ್ ಬುಕ್ಕೊ ಮಗಲೆನ್ ದೂರದ ಊರುದ ಕಾಫಿ ತೋಟದ ಬೇಲೆಗ್ ಕಡಪುಡುವೆ. ಅಲ್ಪ ಮಗಲ್ ಬೆಳ್ಳಿ ಒಡೆಯನ ಕೈಸೆರೆಯಾತ್ನೆನ್ ತೂಯಿನ ಚೋಮನ ಸಾಲ ತೀರಂದೆ ಜೋಕುಲೆನ್ ತೂವಂದೆ ದುಡಿ ಬಾರ್ಸಾವೊಂದೆ ಏಕಾಂಗಿಯಾದ್ ಸಮಾಜದ ಕ್ರೌರ್ಯಗ್ ಬಲಿಪಶುವಾದ್ ಮರಣ ಬರ್ಪುಂಡು.

## ಮುಗಿತ್ತಲೊ
ಇಂಚನೆ ಒಟ್ಟು ಕಥೆಟ್ಟ್ ಚೋಮೆ, ಆಯನ ಕನ, ಕುಟುಂಬ, ಆಯೆ ಜೀವನೊಡು ಮೇಲ್ವರ್ಗದಕಲೆರ್ದ್ ಪಡೆಯಿನ ಕಷ್ಟಲೆದ ತೆರಿಪಾವುಂಡು. ತನ್ನ ಒಂಜೇ ಒಂಜಿ ಆಸೆನ್ಲಾ ಎತ್ತಾಯೆರೆ ಚೋಮನ ಕೈಯ್ಡ್ ಸಾಧ್ಯ ಆಪುಜಿ.

## ಉಲ್ಲೇಕೊಲು

ವರ್ಗೊ:ವ್ಯಕ್ತಿಲು
ವರ್ಗೊ:ಕವಿಕುಲು
ವರ್ಗೊ:ಕಾದಂಬರಿ
ವರ್ಜೀನಿಯಾ ವೂಲ್ಫ್

thumb|ಅಡೆಲಿನ್ ವರ್ಜೀನಿಯಾ ವೂಲ್ಫ್
**ಅಡೆಲಿನ್ ವರ್ಜೀನಿಯಾ ವೂಲ್ಫ್** (ನೀ ಸ್ಟೀಫನ್; 25 ಜನವರಿ 1882 - 28 ಮಾರ್ಚ್ 1941) ಒರ್ತಿ ಇಂಗ್ಲಿಷ್ ಬರಹಗಾರ್ತಿ.ಆರ್ ಇರುವ ಶತಮಾನೊತ ಅಗ್ರಗಣ್ಯ ಆಧುನಿಕತಾವಾದಿಲೆಟ್ ಒಬ್ಬರ್ತಿ ಬುಕ್ಕ ಪ್ರಜ್ಞೆ ಸ್ಟ್ರೀಮ್ನ್ ನಿರೂಪಣ ಸಾಧನವಾತ್ ಬಲಕೆ ಮಾಲ್ತೆರ್ ಪ್ರವರ್ತಕರಾತ್. ಲಂಡನ್ನ ಕೆನ್ಸಿಂಗ್ಟನ್ ಶ್ರೀಮಂತ ಇಲ್ಲ್‌ಡ್ ಪುಟ್ಟುತೇರ್ ಅರ್ ಲಂಡನ್ನ ಕಿಂಗ್ಸ್ ಕಾಲೇಜ್ ಟ್ ಶಿಕ್ಷಣ ಪಡೆಯಿನ  ಬುಕ್ಕ ಪೊಣ್ಣುಲೆ ಉನ್ನತ ಶಿಕ್ಷಣತ ಆರಂಭಿಕ ಸುಧಾರಕರಾತ್ ಪರಿಚಯ ಆತೆರ್.

ಇಂಗ್ಲಿಷ್ ಶಾಸ್ತ್ರೀಯ ಬುಕ್ಕ ವಿಕ್ಟೋರಿಯನ್ ಸಾಹಿತ್ಯಟ್, ಬಾಲ್ಯತ ಬಹುತೇಕ ಭಾಗಗ್ ಮನೆ-ವಿದ್ಯಾಭ್ಯಾಸೊನ್ ಪಡೆತ್ ವೂಲ್ಫ್ ವೃತ್ತಿಪರವಾತ್ 1900 ಟ್ ಬರೆಯರ ಸುರು ಮಾಲ್ತೇರ್.ಅಂತರ್ಯುದ್ಧ ಸಮಯಟ್, ವೂಲ್ಫ್ ಲಂಡನ್ ಸಾಹಿತ್ಯ ಸಮಾಜಟ್ ಗಮನಾರ್ಹ ವ್ಯಕ್ತಿಯಾತ್ ಪ್ರಭಾವ ಬ್ಲೂಮ್ಸ್ಬರಿ ಗ್ರೂಪ್ನ ಬುದ್ಧಿಜೀವಿಲೆನ ಕೇಂದ್ರ ವ್ಯಕ್ತಿಯಾತ್.ಅರೆನಾ ಪತಿ ಲಿಯೊನಾರ್ಡ್ ವೂಲ್ಫ್ ಒಟ್ಟಗ್ ಸ್ಥಾಪನೆ ಆಯಿನ ಹೊಗರ್ಥ್ ಪ್ರೆಸ್ ಬುಕ್ಕ ಪಬ್ಲಿಷಿಂಗ್ ಹೌಸ್ 1915 ಟ್ ಆರ್ ದುಂಬು ಕಾದಂಬರಿ ದಿ ವೊಯೇಜ್ ಔಟ್  ಪ್ರಕಟ ಮಾಲ್ತೆರ್ ಅರ್ ಪ್ರಸಿದ್ಧ ಕೃತಿ ಪಂಡ mrs  ಡಲ್ಲೊವೆ (1925), ಟು ದಿ ಲೈಟ್ಹೌಸ್ (1927) ಬುಕ್ಕ ಒರ್ಲ್ಯಾಂಡೊ (1928), ಬುಕ್ಕ ಪ್ರಬಂಧ ಎ ರೂಮ್ ಆಫ್ ಒನ್ಸ್ ಓನ್ (1929)

## ಉಲ್ಲೇಕೊಲು

## ಹೆಚ್ಚಿನ ಓದ್‍ಗ್

ವರ್ಗೊ:ಪೊಂಜೊವುಲು
ವರ್ಗೊ:ಲೇಖಕೆರು
ಆಗ್ನೆಯೊ

**ಆಗ್ನೆಯೊ** (ಆಗ್ನೇಯೊ,ಆಗ್ನೇಯ, South-east, **SE,** S 45° E) ಇನ್ನಗ ಮೂಡಾಯಿ (ಪೂರ್ವ) ಬುಕ್ಕೊ ತೆಂಕಾಯಿ( ದಕ್ಷಿಣ) ದಿಕ್ಕುಲೆನ  ಸರಿಯಾದ್ ನಡುಟು- ಇನ್ನಗ ರಡ್ಡು ದಿಕ್ಕುಲೆನ ೪೫ ಡಿಗ್ರಿ ನಡುಟು - ವಿಭಾಜಕವಾದ್ ಉಪ್ಪುನ ದಿಕ್ಕು.

### ವಾಸ್ತು ಮಹತ್ವ
ನಂಮ ಪುರಾಣ ಕತೆಕುಲೆನ ಪ್ರಕಾರ ಉಂದು ಅಗ್ನಿನ - ಆಯ ಇಜಿಂಡ ದಿಕ್ಕು. ಭಾರತೊಡು ಪ್ರಾಚೀನಕಾಲೊಡು  ಪ್ರಚಲಿತವಾದಿತ್ತಿನ ವಾಸ್ತು ಶಾಸ್ತ್ರದ ಪ್ರಕಾರ ಅಗ್ನೆಯ ಇನ್ನಗ ಅಗ್ನಿನ ದಿಕ್ಕುಡು ಇಲ್ಲ್-ಕಟ್ಟೋಣೊಲೆಡ್  ಅಟಿಲ್ದ ಕೋಣೆ ಉಪ್ಪೊಡು. ಇಂಚ ದುಂಬುದಕುಲು ಆಗ್ನೇಯ ದಿಕ್ಕುಗು ಮಹತ್ವ ಕೊರೊಂದಿತ್ತರ್.

## ದಿಶೆ
ದಿಕ್ಕುಲೆಗ್ **ದಿಶೆ** ಪನ್ಪುನ ಪುದರುಲಾ ಉಂಡು. ತುಳು ನುಡಿಗಟ್ಟು- ಗಾದೆಪಾತೆರ: " *ಆಯೆ ದಿಕ್ಕ್ ದಿಶೆ ದಾಂತಿನಾಯೆ*"  ಬುಕ್ಕೊ " *ಆಯಗ್ ಎಡ್ಡೆ ದಿಸೆ ಲಕ್'ದ್ಂಡ್*"  ಪನ್ಪುನ ಪಾತೆರೊಲೆಡ್  "ದಿಶೆ"(ದಿಸೆ)  ಪದಪ್ರಯೋಗ ಉಪ್ಪುನೆನ್ ತೂವೊಲಿ. ಈ  ಶಬ್ಧ ಸಂಸ್ಕೃತ, ಕನ್ನಡ ಬುಕ್ಕೊ ಬೇತೆ ಭಾರತೀಯ ಬಾಸೆಲೆಡ್'ಲಾ ಉಂಡು.

## ಗುರುತು ಮಲ್ಪುನು
ಆಗ್ನೆಯೊ ದಿಕ್ಕುನು ಗುರುತು ಮಲ್ಪುನು ಎಂಚ?

### ಸಾಮಾನ್ಯ ಗುರುತು
ಜನಸಾಮಾನ್ಯೆರೆಗ್ ಸೂರ್ಯೆ ಮೂಡುನ ದಿಕ್ಕು ಮೂಡಾಯಿ (ಪೂರ್ವ) ಇಂದ್'ದ್ ಗೊತ್ತುಂಡು. ಮೂಡಾಯಿ ದಿಕ್ಕುಗು ಮೋಣೆ ಪಾಡ್ದ್  ಉಂತುಂಡ, ಮೂಂಕುದ ನೇರೊಗು  ಬಲತ್ತ್'ಗ್ 45 ಡಿಗ್ರಿ  ಆಪಿನವೆ ಆಗ್ನೆಯೊ ದಿಕ್ಕ್.

### ಆಯಸ್ಕಾಂತೀಯ ದಿಕ್ಸೂಚಿ
ಆಯಸ್ಕಾಂತ ಆಧಾರಿತ ದಿಕ್ಸೂಚಿ (Magnetic compass- ಕಂಪಾಸ್ ) ಬಳಕೆ ಮಲ್ತ್'ದ್ ಆಗ್ನೆಯೊ ದಿಕ್ಕುನು ದಿಂಜ ನಿಖರವಾದ್ ತೋಜಾವರೆ ಆಪುಂಡು. ದಿಕ್ಸೂಚಿಡ್ ಆಯಸ್ಕಾಂತದ ಸಪೂರ ಪಟ್ಟಿ ಒಂಜಿ ಉಪ್ಪುಂಡು. ಆಯಸ್ಕಾಂತ ಪಟ್ಟಿದ ಸಹಜ ಗುಣ ಇನ್ನಗ ಅವೆನ್ ನೇಲಾಂಡ ಅವು ಬಡಕಾಯಿ -ತೆಂಕಾಯಿ ದಿಕ್ಕುಗು ಸಮನಾದ್ ತಿರುಗುದ್ ಉಂತುಂಡು. ದಿಕ್ಸೂಚಿಲೆಡ್ ಆಯಸ್ಕಾಂತ ಪಟ್ಟಿ  ಬಡಕಾಯಿ ತೋಜಾವುನೆನ್ ಕೆಂಪು ಬಣ್ಣೊಡು ಬುಕ್ಕೊ  N ಪಂಡ್‌ದ್ಬರೆದ್  ಗುರುತು ಮಲ್ತ್'ದುಪ್ಪುವೆರ್. ದಿಕ್ಸೂಚಿದ  ಉರುಟುದ ಫಲಕೊಡು  0 ಡಿಗ್ರಿರ್ದ್  360 ಡಿಗ್ರಿ ಮುಟ್ಟ  ಪ್ರದಕ್ಷಿಣಾಕಾರೊಡು ( ಗಡಿಯಾರ ತಿರುಗುನಂಚ -clockwise)  ಸಮಾನ ಭಾಜಕ ಗುರುತುಲೆನ್ ಮಲ್ತ್'ದುಪ್ಪುವೆರ್. ದಿಕ್ಸೂಚಿದ ಬಡಕಾಯಿ ದಿಕ್ಕು ನಂಮ ಭೂಮಿದ ಬಡಕಾಯಿ ದಿಕ್ಕುಗು ಒಂದುನ ಲೆಕ್ಕ ಪತ್'ದ್ ಉಂತಿಯರ್ಡ ಬಡಕಾಯಿದ 0 ಡಿಗ್ರಿರ್ದ್ 135 ಡಿಗ್ರಿ ಆಪಿನ ದಿಕ್ಕೇ ಆಗ್ನೆಯೊ.

## ಉಂದೆನ್ಲಾ ತೂಲೆ
* ದಿಕ್ಕ್
* ಬಡಕಾಯಿ
* ಮೂಡಾಯಿ
* ತೆಂಕಾಯಿ
* ಪಡ್ಡಾಯಿ
* ಈಸಾನ್ಯೊ
* ನೈರುತ್ಯೊ
* ವಾಯುವ್ಯೊ

## ಉಲ್ಲೇಕೊಲು

ವರ್ಗೊ:ದಿಕ್ಕುಲು
ವರ್ಗೊ:ದಿಕ್ಸೂಚಿ
ವರ್ಗೊ:ಭೂಪಟಶಾಸ್ತ್ರ
ವರ್ಗೊ:ವಾಸ್ತುಶಾಸ್ತ್ರ
ಈಸಾನ್ಯೊ

alt=ಪದಿನಾಜಿ ದಿಕ್ಕುಲೆಡ್ ಈಶಾನ್ಯೊ,NE|thumb|
ಪದಿನಾಜಿ ದಿಕ್ಕುಲೆಡ್ ಈಶಾನ್ಯೊ,NE
ಈಸಾನ್ಯೊ ( ಇಸಾನ್ಯ; ಈಶಾನ್ಯ; ಈಶಾನ್ಯೊ, North-east, **NE,** N 45°E ) ಇನ್ನಗ ವಾಸ್ತು ಪದ್ಧತಿದ ಪ್ರಕಾರ ಈಶನ(ದೇವೆರೆನ) ದಿಕ್ಕು. ಉಂದು ಧ್ರುವ ನಕ್ಷತ್ರ ಉಪ್ಪುನ ಬಡಕಾಯಿ (ಉತ್ತರ) ಬುಕ್ಕೊ  ಸೂರ್ಯೆ ಮೂಡುನ ಮೂಡಾಯಿ (ಪೂರ್ವ)ದ ಸರಿ ನಡುಟು ಬರ್ಪುಂಡು.

## ಈಸಾನ್ಯೊನು ಗುರುತು ಮಲ್ಪುನು

### ಧ್ರುವ ನಕ್ಷತ್ರದ ಆಧಾರೊಡು
ಧ್ರುವ ನಕ್ಷತ್ರ ಬ್ರಹ್ಮಾಂಡದ ಉತ್ತರ ದಿಕ್ಕುಡು ಉಂಡು ( ನಿಜವಾಯಿನ ಉತ್ತರೊಗುಲಾ (True North) ಧ್ರುವ ನಕ್ಷತ್ರದ ಉತ್ತರೊಗುಲಾ ಅಂದಾಜಿ ಒಂಜಿ ಡಿಗ್ರಿದಾತ್ ವ್ಯತ್ತಾಸ ಉಂಡು). ಇಂಚಾದ್ ರಾತ್ರೆಡ್  ಧ್ರುವ ನಕ್ಷತ್ರೊದ ಬಡಕಾಯಿ ದಿಕ್ಕುಗು  ಮೋಣೆ ಪಾಡ್ದ್ ಉಂತುಂಡ ಬಲಭಾಗದ ೪೫ ಡಿಗ್ರಿ ಕೋನೊಡು ಉಪ್ಪುನ ದಿಕ್ಕು ಈಶಾನ್ಯ ಆಪುಂಡು.

### ಮೂಡು ದಿಕ್ಕುದ ಆಧಾರೊಡು
ಸೂರ್ಯೆ ಮೂಡುನ ದಿಕ್ಕು ಮೂಡಾಯಿ. ಮೂಡಾಯಿರ್ದ್  ದತ್ತ ಭಾಗದ ೪೫ ಡಿಗ್ರಿ ಕೋನೊಡು ಉಪ್ಪುನ ದಿಕ್ಕು ಈಶಾನ್ಯ ಆಪುಂಡು.

### ದಿಕ್ಸೂಚಿದ ಆಧಾರೊಡು
ದಿಕ್ಸೂಚಿಲೆಡ್ ಆಯಸ್ಕಾಂತದ ಪಟ್ಟಿ ಉಪ್ಪುಂಡು. ಈ ಅಯಸ್ಕಾಂತದ ಪಟ್ಟಿನ್ ನೇಲಾಂಡ, ಅವು ಬಡಕಾಯಿ-ತೆಂಕಾಯಿ ದಿಕ್ಕುಗು ಅನುಗುಣವಾದ್ ಉಂತುಂಡು. ಇಂಚ ಉಂತುನ ಆಯಸ್ಕಾಂತ ಪಟ್ಟಿಡ್ ಬಡಕಾಯಿ ದಿಕ್ಕುನು ಕೆಂಪು ಬಣ್ಣೊಡು ಗುರುತು ಮಲ್ತುದುಪ್ಪುವೆರ್.ಅಂಚನೆ ಕೆಂಪು ಗುರುತುದ ಪಿರಾವುದ ದಿಕ್ಸೂಚಿ ಫಲಕೊಡು ಬಡಕಾಯಿ ದಿಕ್ಕುಗು 0 ಡಿಗ್ರಿ (ಇಜಿಂಡ 360 ಡಿಗ್ರಿ) ಪಂಡ್‌ದ್ಮೌಲ್ಯ  ಸೂಚಿಸಾದುಪ್ಪುವೆರ್.  ಅಯಸ್ಕಾಂತದ ಪಟ್ಟಿದ  ಕೆಂಪು ಬಡಕಾಯಿ ಗುರುತುಗು, ದಿಕ್ಸೂಚಿ ಫಲಕದ ಬಡಕಾಯಿ (0° ಯಾನೆ 360° ) ಗುರುತುಗು ಒಂದುನ ಲೆಕ್ಕೊ ದಿಕ್ಸೂಚಿನ್ ಪತ್'ದ್ ಉಂತಿಯರ್ಡ 45° ಸೂಚಿಸಾವುನ ದಿಕ್ಕೆ ಈಶಾನ್ಯ (NE ಯಾನೆ N 45°E).

### ಜಿಪಿಎಸ್ ಉಪಕರಣದ ಆಧಾರೊಡು
ಜಾಗತಿಕ ಸ್ಥಾನೀಕರಣ ಪದ್ಧತಿ (ಗ್ಲೋಬಲ್ ಪೊಸಿಶನಿಂಗ್ ಸಿಸ್ಟಂ- Global Positioning system) ಪನ್ಪುನ ಆಧುನಿಕ ಭೂಪಟ  ಸ್ಥಾನನಿರ್ದೇಶನ ವ್ಯವಸ್ಥೆ ಉಪಗ್ರಹ ಮಾಹಿತಿ ಆಧಾರಿತ ಆದುಂಡು. (ಸೆಟಲೈಟುಲು-satellites) ಬಾಹ್ಯಾಕಾಶೊಡು ತಿರುಗುನ  ಉಪಗ್ರಹೊಕುಲು ಉಪ್ಪುನ ಸ್ಥಾನದ ನಿರ್ದಿಷ್ಟವಾಯಿನ ಅಕ್ಸಾಂಸ (ಅಕ್ಷಾಂಶ -Latitude)- ರೇಕಾಂಸ (ರೇಖಾಂಶ-Longitude)ಲೆನ ನಿರ್ದೇಶಾಂಕೊಲು ಕರಾರುವಾಕ್ಕಾದ್ ಸಂಬಂಧ ಪಟಿನ ಉಪಕರಣೊಲೆಡ್  ದಾಖಲೆಯಾದುಪ್ಪುಂಡು. ಜಿಪಿಎಸ್ ಉಪಕರಣೊನು ಒಂಜಿ ಪ್ರದೇಶೊಡು ಉಂತುಂದು ಸ್ಥಾನನಿರ್ದೇಶನೊಗು ಉಪಯೋಗ ಮಲ್ಪುನಗ, ಅವು ಬಾಹ್ಯಾಕಾಶೊಡು ಆ ಪೊರ್ತುಡು ಆ ಉಪಕರಣೊಗು  ತೋಜುನ ಐನ್ ಆಜಿ ಇಜಿಂಡ ಅಯಿಡ್'ದ್ ಹೆಚ್ಚಿನ ಉಪಗ್ರಹೊಕುಲೆನ ನಿರ್ದಿಷ್ಟ ಸ್ಥಾನ ಮಾಹಿತಿ ಗೆತೊಂದು ಲೆಕ್ಕ ಪಾಡ್ದ್ ಈರ್ ಉಂತುದಿನ ಜಾಗದ ನಿಖರ ಅಕ್ಷಾಂಶ-ರೇಖಾಂಶೊಲೆನ ನಿರ್ದೇಸಾಂಕೊಲೆನ್ (ನಿರ್ದೇಶಾಂಕೊಲು- Coordinates) ಜಿಪಿಎಸ್ ಉಪಕರಣದ ಪರದೆದ ಮಿತ್ತ್ ತೋಜಾವುಂಡು.

ಜಿಪಿಎಸ್ ಉಪಕರಣೊಡು  ನಿಖರವಾಯಿನ ಅಂಕಿಕ(ಡಿಜಿಟಲ್- digital) ದಿಕ್ಸೂಚಿ( ಕಂಪಾಸ್-Compass) ಲಾ ಉಪ್ಪುನೆನ್ ನಿಖರವಾದ್ ಈಶಾನ್ಯ (N 45° E) ದಿಕ್ಕುನು ಗುರುತು ಪಾಡೆರೆ ಉಪಯೋಗ ಮಲ್ಪೊಲಿ.

## ವಾಸ್ತುಡು ಈಸಾನ್ಯೊದ ಪಾತ್ರ
ಪ್ರಾಚೀನ ವಾಸ್ತು ಶಾಸ್ತ್ರದ ಪ್ರಕಾರ ಈಶಾನ್ಯ  ಈಶನ  (ಈಶ್ವರನ) ದಿಕ್ಕು.  ಬುಧ ಈ ದಿಕ್ಕುಗು ಅಧಿಪತಿ ಪನ್ಪುನ ನಂಬಿಕೆ. ಇಲ್ಲ್  ಕಟ್ಟುನಗ ದೇವೆರೆನ ಕೋಣೆಗ್ ಅಂಚನೆ ಬುದ್ಧಿ ಗಳಸುನ ಕೆಲಸೊಲೆನ ಕೋಣೆಗ್ ಈಶಾನ್ಯೊಡು ಜಾಗ ದೀವೊಡು ಪನ್ಪುನ ನಂಬಿಕೆ. ಈಶಾನ್ಯೊಡು ದುಣ್ಣದ ಸಾಮಾನು ದೀವರೆ ಬಲ್ಲಿ ಪನ್ಪುನ ನಂಬಿಕೆಲಾ ಉಂಡು.

## ಉಂದೆನ್ಲಾ ತೂಲೆ
* ಬಡಕಾಯಿ
* ಮೂಡಾಯಿ
* ಆಗ್ನೇಯೊ
* ತೆನ್ಕಾಯಿ
* ನೈರುತ್ಯೊ
* ಪಡ್ಡಾಯಿ
* ವಾಯುವ್ಯೊ

## ಉಲ್ಲೇಕೊಲು
# https://en.wikipedia.org/wiki/Cardinal_direction
# https://web.archive.org/web/20180126124752/http://www.vedicvaastu.com/North_East.php

ವರ್ಗೊ:ದಿಕ್ಕುಲು
ವರ್ಗೊ:ಭೂಪಟಶಾಸ್ತ್ರ
ವರ್ಗೊ:ವಾಸ್ತುಶಾಸ್ತ್ರ
ಸುಶಾಂತಿ ದೇವಾಲಯ, ಮಡಿಕೇರಿ ಗುಡ್ಡೆ

**ಸುಶಾಂತಿ** ದೇವಾಲಯ Sushanthi Church Mercara Hill, Mangalore ಉಂದು ಪ್ರೊಟೆಸ್ಟಂಟ್ ಕ್ರೈಸ್ತೆರ್ ಆರಾಧನೆ ಮಲ್ಪು ದೇವಾಲಯ. ಕುಡ್ದದ ಬಲ್ಮಠೊಡ್ದು ಕದ್ರಿಗ್ ಪೋನಗ ಸೈಂಟ್ ಆಗ್ನೇಸ್ ಕಾಲೆಜ್ ಡ್ದ್ ಒಂತೆ ದುಂಬು ಪೋನಗ ಬಲತ್ತ ಮರ್ಗಿಲ್ಡ್ ಒಂಜಿ ಮಾರ್ಗ ಉಲಯಿ ಪೋಪುಂಡು. ಆ ಮಾರ್ಗೊಡು ಪೋನಗ ತಿಕ್ಕುನ ಜಾಗೆನೇ ಮಡಿಕೇರಿ ಗುಡ್ಡೆ.
## ಸ್ಥಳ ಪುರಾಣ
ಕದ್ರಿ ಶಿವಬಾಗ್ ರಸ್ತೆಡ್ದ್ ಬಲ ಮರ್ಗಿಲ್ ತೂನಗ **ಮಡಿಕೇರಿ ಗುಡ್ಡೆ** ಮಲ್ಲ ಗುಡ್ಡೆ ಪ್ರದೇಶ. ಆಂಡ ಸೈಂಟ್ ಆಗ್ನೆಸ್ ದಲ್ಪ ತೂಂಡ ಅಂಚ ತೋಜೂಜಿ. ಮಡಿಕೇರಿಡ್ದ್ ಕಾಪಿದ ಬಿತ್ತ್ ನ್ ದಿಂಜಾವೊಂದು ಬತ್ತಿ ಬೋರಿದ ಗಾಡಿಲು ಉಂತುನು ಈ ಎತ್ತರದ ಜಾಗೆಡ್. ಮಸ್ತ್ ವರ್ಷ ಬರೊಂದಿತ್ತೆರ್ ಪಂಡ್ದ್ ತೆರಿದಿನಕುಲು ಪನ್ಪೆರ್.  ೧೨೦ ವರ್ಷೊಡ್ದು ಈ ಪ್ರದೇಶೊಡು. ಬಾಸೆಲ್ ಮಿಶನ್ದ ನೆಯಿಗೆ ಕಾರ್ಖಾನೆ ಇತ್ತ್ಂಡ್. ಬುಕ್ಕೊ ಒಂಜಿ ಶಾಲೆಲಾ ಇತ್ತ್ಂಡ್
## ದೇವಾಲಯದ ಇತಿಹಾಸ
ಕುಡ್ಲದ ಬಲ್ಮಠದ ಶಾಂತಿ ದೇವಾಲಯ ಪ್ರಾರಂಭ ಆಪಿನಿ ೧೮೩೪. ಈ ಸಭೆ ಮಲ್ಲೆ ಆವೊಂದು ಬನ್ನಗ ದೇವಾಲಯೊಗು ಆರಾಧನೆಗ್ ಪೋಪಿ ಕ್ರೈಸ್ತೆರ್. ಕುಡ್ಲದ  ಕಂಕನಾಡಿ, ಬೆಂದೂರು, ಕದ್ರಿ, ಮಲ್ಲಿಕಟ್ಟೆ, ಕುಲಶೇಖರ, ಬಿಕರ್ನಕಟ್ಟೆ, ನಂತೂರು, ಬೊಂದೆಲ್, ಕಾವೂರು ಇಂಚಿತ್ತಿ ಜಾಗೆಲೆಡ್ ವಾಸ ಮಲ್ತೊಂದಿತ್ತೆರ್. ಅತ್ತಂದೆ ಬಾಸೆಲ್ ಮಿಶನ್ ಸಂಸ್ಥೆ ಈ ಪರಿಸರೊಡು ಬುಕ್ಕೊ ನಂತೂರುದ ತಾರೆ ತೋಟೊಡು ಸುಮಾರ್ ೮೦ ಕುಟುಂಬೊಲೆಗ್ ಇಲ್ಲ್ ಜಾಗೆದ ವ್ಯವಸ್ಥೆ ಮಲ್ತ್ ಕೊರ್ದು ವಾಸ ಮಲ್ಪುಲೆಕ್ಕ್ ವ್ಯವಸ್ಥೆ ಮಲ್ತ್ ದಿತ್ತೆರ್. ಅಂಚಾದ್ ಮೊಕುಲು ಮಾತೆರ್ ದೂರದ ಬಲ್ಮಠ್ ದೇವಾಲಯೊಗೇ ಆರಾಧನೆಗ್ ಪೋವೊಂಡಿತ್ತ್ಂಡ್. ಅಂಚಾದ್ ೧೯೫೭ ಟ್ಟ್ ಮುಲ್ಲ ಪಿರವುಡೇ ನಡವೊಂದಿತ್ತಿ ಶಾಲೆಡೇ ಕ್ರೈಸ್ತೆರೆ ಆರಾಧನೆ ಮಲ್ಪೆರೆ ವ್ಯವಸ್ಥೆ ಆಂಡ್. ಬುಕ್ಕೊ ೧೯೭೭ ಟ್ಟ್ ಬೇತೆನೇ ಪೊಸತ್ತ್ ದೇವಾಲಯೊ ನಿರ್ಮಾಣ ಆಂಡ್.

## ಚಟುವಟಿಕೆಲು
ಪ್ರತಿ ಐತಾರ ಕಾಂಡೆ ಪೂಜೆ ನಡಪುಂಡು, ಶನಿವಾರ ಪೊಂಜೋವುಲೇ ಕೂಟ ನಡಪುಂಡು, ಐತಾರ ಪೂಜೆ ಮುಗಿ ಬುಕ್ಕೊ ಜೋಕುಲೆಗ್ ಐತಾರ ಶಾಲೆ ನಡಪುಂಡು. ಮುಲ್ಪ ಕ್ರೈಸ್ತ ಜೋಕುಲೆಗ್ ಬೈಬಲ್ ಅಬ್ಯಾಸ ನಡಪುಂಡು.  ಈ ಪರಿಸರೊಟ್ಟು ೧೮೯೦ ಡ್ ಜವನೆರೆ ಕೂಟ ನಡತೊಂದುಂಡು. ಉಂದೆತ್ತ ೧೦೦ ವರ್ಷದ ನೆಂಪುಗಾದ್ ರಂಗ ಪಂಟಪ ರಚನೆ ಆತ್ಂಡ್. ಜವನೆರ್ ಈ ರಂಗ ಪಂಟಪೊಡು ಕೆಲವು ಕಾರ್ಯಕ್ರಮೊಕ್ಕುಕಲೆನ್ ನಡಪಾವೆರ್.
## ಉಲ್ಲೆಕೊ

ವರ್ಗೊ:ಧರ್ಮ
ವರ್ಗೊ:ಆರಾಧನೆ
ವರ್ಗೊ:ಕ್ರೈಸ್ತ ಧರ್ಮ
ವರ್ಗೊ:ಪ್ರೊಟೆಸ್ಟಂಟ್
ಗಣರಾಜ್ಯೋತ್ಸವ

thumb|300x300px|ಭಾರತೊ ಗಣರಾಜ್ಯೋತ್ಸವ ಕಾರ್ಯಕ್ರಮೊಗು ಆಹ್ವಾನ ಪಡೆಯಿನ ದೇಶಲು. ಯುಗೊಸ್ಲಾವಿಯ ದೇಶೊಗು ರಡ್ಡ್ ಸರ್ತಿ  ಆಮಂತ್ರಣ ಕೊರ್ತೇರ್, ಆಂಚನೆ ಅಯಿನ್ ಗುರ್ತ ಮಾಲ್ತ್ ಜೆರ್
thumb|300x300px|ಭಾರತ ಸುರುತ್ತ ಗಣರಾಜ್ಯೋತ್ಸವದ ಪೆರೇಡ್ ಡ್ ಪಾಲ್ ಪಡೆಯಿನ ರಾಷ್ಟ್ರಪತಿ ಬಾಬು ರಾಜೇಂದ್ರ ಪ್ರಸಾದ್ ಅರೆನ್ ಕುದುರೆ ಸಾರೋಟ್‌ ಲೆತ್ತೊಂದು ದೆಹಲಿ ರಾಜಪಥಟ್ ಲೆತ್ತೊಂದು ಬರ್ಪಿನ ದೃಶ್ಯ.
**ಭಾರತೀಯ ಗಣರಾಜ್ಯೋತ್ಸವ** ಪ್ರತಿ ವರ್ಷೊದ ಜನವರಿ ೨೬ ದಾನಿ ಆಚರಣೆ ಮಲ್ಪುವೆರ್. ಭಾರತೀಯ ಸಂವಿಧಾನ ಜಾರಿಗ್ ಬತ್ತ್ ದ್ ಭಾರತೊ ಗಣರಾಜ್ಯವಾಯಿನ, ಜನವರಿ ೨೬, ೧೯೫೦ ದಾನಿ. ಅಯಿನ ಪ್ರಯುಕ್ತ ಈ ದಿನೊನ್ **ಗಣರಾಜ್ಯೋತ್ಸವವಾದ್** ಆಚರಣೆ ಮಾಲ್ಪುವೆರ್. ಜನವರಿ ೨೬ ಭಾರತದಾದ್ಯಂತ ಸರ್ಕಾರಿ ರಜಾ ದಿನ. ಸಾಮಾನ್ಯವಾದ್ ಪ್ರಾಥಮಿಕ, ಪ್ರೌಢ ಶಾಲೆಲೆಡ್ ಈ ಪ್ರಯುಕ್ತ ಕಾರ್ಯಕ್ರಮೊಲೆನ್ ದೀಪೆರ್..  ನವದೆಹಲಿಡ್ ಭಾರತ ಸಶಸ್ತ್ರ ಪಡೆ ಪೇರೆಡ್ ನಡಪುಂಡು.

## ಇತಿಹಾಸೊ
ಆಗಸ್ಟ್ ೧೫ ೧೯೪೭ದಾನಿ ಭಾರತ ಸ್ವತಂತ್ರವಾದ್ ಬುಕ್ಕೊ ಆಗಸ್ಟ್ ೨೯ದಾನಿ ಡಾ. ಅಂಬೇಡ್ಕರ್ ರೆನ ಮುತಾಲಿಕೆಡ್ ರಡ್ಡ್ ಸಮಿತಿನ್ ನೇಮಕ ಮಲ್ತೆರ್. ಈ ಸಮಿತಿ ಸಂವಿಧಾನೊದ ಕರಡು ಪ್ರತಿನ್ ತಯಾರ್ ಮಾಲ್ತ್ ದ್ ನವೆಂಬರ್ ೪  ೧೯೪೭ದಾನಿ ಶಾಸನ ಸಭೆಟ್ ಮಂಡನೆ ಮಲ್ತೆರ್.ನವೆಂಬರ್೨೬,೧೯೪೯ ದಾನಿ ಅಂಗೀಕಾರ ಮಲ್ತೆರ್. ಅನೇಕ ಪರಿಶೀಲನೆ ಬುಕ್ಕೊ ತಿದ್ದುಪಡಿ ಅಯಿನೆಡ್ದ್ ಬುಕ್ಕೊ ಜನವರಿ ೨೬ ೧೯೫೦ದಾನಿ ಭಾರತ ಸಂವಿಧಾನ ಜಾರಿಗೆ ಬತ್ತ್‌ಂಡ್. ಭಾರತ ಸ್ವಾತ೦ತ್ರ್ಯ ಚಳುವಳಿಡ್ ಜನವರಿ ೨೬, ೧೯೨೯ ದಾನಿ ಭಾರತ ರಾಷ್ಟ್ರೀಯ ಕಾ೦ಗ್ರೆಸ್ ಪೂರ್ಣ ಸ್ವರಾಜ್ಯ ಧ್ಯೇಯೊನ್ ಮಲ್ತೆರ್. ಲಾಹೋರ್ ಡ್  ನಡೆತ್ತಿನ ಕಾ೦ಗ್ರೆಸ್ ಅಧಿವೇಶೊನೊಡು ಈ ನಿರ್ಧಾರೊನ್ ದೆತ್ತೊಂದೆರ್ ಈ ದಿನೊನ್ ಪೂರ್ಣ ಸ್ವರಾಜ್ಯ ದಿನ ಪಂಡ್ದ್ ಘೋಷಣೆ ಮಲ್ತೆರ್. ಅವೇ ಕಾರಣೊಗಾದ್ ಸ್ವಾತ೦ತ್ರ್ಯ ಬುಕ್ಕೊ ಭಾರತ ಸ೦ವಿಧಾನೊ ಈ ದಿನದಾನಿ ಜಾರಿಗ್ ಬತ್ತಂಡ್.

## ಚಿತ್ರ ಸಂಗ್ರಹ

File:Rashtrapati Bhavan and adjacent buildings, illuminated for the Republic Day.jpg|ವಿದ್ಯುತ್ ದೀಪಾಲಂಕಾರದ  ರಾಷ್ಟ್ರಪತಿ ಭವನ.
File:SKAT.jpg|ಗಣರಾಜ್ಯೋತ್ಸವ ಪಥಸಂಚಲನದ ಅಗ್ನಿ-೨ ಕ್ಷಿಪಣಿ ಪ್ರದರ್ಶನ.
File:BSF-Republic day.jpeg|೨೦೧೪ ರ ಗಣರಾಜ್ಯೋತ್ಸವಟ್ ಮುಖ್ಯ ಬಿನ್ನೇರ್ ಆತ್ ಪಾಲ್‌ಪಡೆಯಿನ ಅಮೆರಿಕಾತ ಅಧ್ಯೆಕ್ಷೆರ್ ಬರಾಕ್ ಒಬಾಮ ನೊಟ್ಟಗ್ ಪ್ರಧಾನಿ ನರೇಂದ್ರ ಮೋದಿ.
File:Agni-II missile (Republic Day Parade 2004).jpeg|
File:President Barack Obama speaks with Prime Minister Narendra Modi during the Republic Day Parade in New Delhi.jpg|


## ಮುಖ್ಯ ಬಿನ್ನೆರ್
  ಭಾರತ ಅತ್ತಂದೆ ಬೇತೆ ದೇಶೊದ ನಾಯಕೆರೆನ್ ಮುಖ್ಯ ಬಿನ್ನೆರಾದ್ ಲೆಪ್ಪುವೇರ್.

## ಇಂದೆನ್ ತೂಲೆ
* ಸ್ವಾತಂತ್ರ್ಯ ದಿನಾಚರಣೆ
* ಭಾರತದ ಇತಿಹಾಸ
* ಮೊದಲ ಗಣರಾಜ್ಯೋತ್ಸವದ ವಿಡಿಯೊ

## ಉಲ್ಲೇಕೊಲು

ವರ್ಗೊ:ಪರ್ಬೊಲು
ನೈರುತ್ಯೊ

alt=ದಿಕ್ಸೂಚಿ ಫಲಕ ಪಟ್ಟಿ- 225 ಡಿಗ್ರಿಡ್   ನೈರುತ್ಯ ದಿಕ್ಕು|thumb|400x400px|ದಿಕ್ಸೂಚಿ ಫಲಕ ಪಟ್ಟಿ- 225 ಡಿಗ್ರಿಡ್   ನೈರುತ್ಯ ದಿಕ್ಕು (ದಿಕ್ಕುಲೆನ್ ಜರ್ಮನ್ ಬಾಸೆಡ್ ತೋಜಾದೆರ್)
**ನೈರುತ್ಯೊ** (ನೈಋತ್ಯ, ನೈರುತ್ಯ,South-west, **SW**, S 45° W) ನಂಮ ಭೂಮಿದ ಸಹಜ ಆಯಂಸ್ಕಾತೀಯ  ಗುಣತ ಮಿತ್ತ್ ಗುರುತು ಮಲ್ಪರೆ ಸಾಧ್ಯ ಆಪಿನ ಒಂಜಿ ನಿರ್ದಿಷ್ಟ ದಿಕ್ಕ್: ಉಂದು ತೆಂಕಾಯಿ ಬುಕ್ಕೊ ಪಡ್ಡಾಯಿ ದಿಕ್ಕುಲೆನ ಸಮಾ ನಡುಟು, ಇನ್ನಗ ತೆಂಕಾಯಿಡ್ದ್ 45° ಕೋನೊಡು ಪಡ್ಡಾಯಿದಂಚಿ ಉಪ್ಪುನ ದಿಕ್ಕ್.

## ವಾಸ್ತು ಶಾಸ್ತ್ರೊಡು ನೈರುತ್ಯೊ
ವಾಸ್ತು ಶಾಸ್ತ್ರದ ಪ್ರಕಾರ ಈ ದಿಕ್ಕುಗು ರಾಹು ಅಧಿಪತಿ. ರಾಕ್ಷಸ ಗುಣತ  ರಾಹು ಅದೃಷ್ಟ,ಆರೋಗ್ಯ,ಆರ್ಥಿಕತೆ ಬುಕ್ಕೊ ಸ್ಥಿರತೆದ ಗುಣಕುಲೆಗುಲಾ ಸಂಬಂಧ ಇಪ್ಪುನಾಯೆ ಪಂಡ್‌ದ್ದುಂಬುದಕಲೆನ ನಂಬಿಕೆ.ಅಂಚಾದ್ ವಾಸ್ತು ಶಾಸ್ತ್ರದ ಪದ್ಧತಿಡ್ ಇಲ್ಲ್ ಕಟ್ಟುನಗ  ಜೆಪ್ಪುನ ಕೋಣೆನ್ ನೈರುತ್ಯೊ ದಿಕ್ಕುಡು ರಚನೆ ಮಲ್ಪುವೆರ್.

## ನೈರುತ್ಯ ದಿಕ್ಕ್'ದ ಗುರುತು
ನೈರುತ್ಯ ದಿಕ್ಕುನು ಗುರುತು ಮಲ್ಪುನ ವಿಧಾನೊಲು:

### ಸಾಮಾನ್ಯ ಗುರುತು
ಸೂರ್ಯೆ ಕಂತುನ ದಿಕ್ಕು ಪಡ್ಡಾಯಿ (ಪಶ್ಚಿಮ). ಪಡ್ಡಾಯಿ ದಿಕ್ಕುಗು ಮೋಣೆ ಪಾಡ್ದ್ ಉಂತುಂಡ, ಮೂಂಕುದ ನೇರೊಗು ದತ್ತ್'ಗ್ 45 ಡಿಗ್ರಿ ಆಪಿನವೆ ನೈರುತ್ಯ ದಿಕ್ಕ್.

### ಆಯಸ್ಕಾಂತೀಯ ದಿಕ್ಸೂಚಿ
ಆಯಸ್ಕಾಂತ ಆಧಾರಿತ ದಿಕ್ಸೂಚಿ (Magnetic compass- ಕಂಪಾಸ್) ಬಳಕೆ ಮಲ್ತ್'ದ್ ನೈರುತ್ಯ ದಿಕ್ಕುನು ದಿಂಜ ನಿಖರವಾದ್ ತೋಜಾವರೆ ಆಪುಂಡು. ದಿಕ್ಸೂಚಿಡ್ ಆಯಸ್ಕಾಂತದ ಸಪೂರ ಪಟ್ಟಿ ಒಂಜಿ ಉಪ್ಪುಂಡು. ಆಯಸ್ಕಾಂತ ಪಟ್ಟಿದ ಸಹಜ ಗುಣ ಇನ್ನಗ ಅವೆನ್ ನೇಲಾಂಡ ಅವು ಬಡಕಾಯಿ -ತೆಂಕಾಯಿ ದಿಕ್ಕುಗು ಸಮನಾದ್ ತಿರುಗುದ್ ಉಂತುಂಡು. ದಿಕ್ಸೂಚಿಲೆಡ್ ಆಯಸ್ಕಾಂತ ಪಟ್ಟಿ ಬಡಕಾಯಿ ತೋಜಾವುನೆನ್ ಕೆಂಪು ಬಣ್ಣೊಡು ಬುಕ್ಕೊ N ಪಂಡ್‌ದ್ಬರೆದ್ ಗುರುತು ಮಲ್ತ್'ದುಪ್ಪುವೆರ್. ದಿಕ್ಸೂಚಿದ ಉಲಾಯಿ ಉರುಟುದ  ಫಲಕೊಡು 0 ಡಿಗ್ರಿರ್ದ್ 360 ಡಿಗ್ರಿ ಮುಟ್ಟ ಪ್ರದಕ್ಷಿಣಾಕಾರೊಡು ( ಗಡಿಯಾರ ತಿರುಗುನಂಚ -clockwise) ಸಮಾನ ಭಾಜಕ ಗುರುತುಲೆನ್  ಡಿಗ್ರಿದ ಅಂಶೊಲೆನ್ ಬರೆದ್ ತೋಜಾದುಪ್ಪುವೆರ್. ದಿಕ್ಸೂಚಿದ ಬಡಕಾಯಿ ದಿಕ್ಕು ನಂಮ ಭೂಮಿದ ಬಡಕಾಯಿ ದಿಕ್ಕುಗು ಒಂದುನ ಲೆಕ್ಕ ಪತ್'ದ್ ಉಂತಿಯರ್ಡ ಬಡಕಾಯಿದ 0 (360) ಡಿಗ್ರಿರ್ದ್ 225 ಡಿಗ್ರಿ ಆಪಿನ ದಿಕ್ಕೇ ನೈರುತ್ಯ.

## ಉಂದೆನ್ಲಾ ತೂಲೆ
* ದಿಕ್ಕ್
* ಬಡಕಾಯಿ
* ಮೂಡಾಯಿ
* ತೆಂಕಾಯಿ
* ಪಡ್ಡಾಯಿ
* ಈಸಾನ್ಯೊ
* ಆಗ್ನೇಯೊ
* ವಾಯುವ್ಯೊ

## ಉಲ್ಲೇಕೊಲು
# http://www.vastushastraguru.com/south-west-vastu-dosh-remedies/
# https://web.archive.org/web/20200929141509/https://www.evavaastu.com/2020/08/east-facing-house-vastu-plan-hindi.html
# https://web.archive.org/web/20180126113447/http://www.vedicvaastu.com/South_West.php
# https://timesofindia.indiatimes.com/life-style/home-garden/vaastu-tips-for-your-homes-main-entrance/articleshow/19611030.cms

ವರ್ಗೊ:ದಿಕ್ಕುಲು
ವರ್ಗೊ:ಭೂಪಟಶಾಸ್ತ್ರ
ವರ್ಗೊ:ವಾಸ್ತುಶಾಸ್ತ್ರ
ವರ್ಗೊ:ಭೂಗೋಳ
ಸಿಂಗಾಪುರ

**ಸಿಂಗಾಪುರ** (ಸಿಂಗಾಪೊರೊ, Singapore) ಆಗ್ನೇಯ ಏಸಿಯಾದ ಒಂಜಿ  ಪುದ‍ರ್ ಪೋಯಿನ ನಗರ ಅಂಚನೆ ಒಂಜಿ ಎಲ್ಯ ಸ್ವತಂತ್ರ ದ್ವೀಪೊ ದೇಸೊ.   ಸಿಂಗಾಪುರೊ ಪೇಂಟೆದ ವಿಸ್ತೀರ್ಣೊ 718 ಚದರ ಕಿಲೊಮೀಟರ್‌ಲು.  ಜನಸಂಕ್ಯೆ (ಇಸವಿ 2016) 56,97,000. ನಮ್ಮ ಕುಡಲಗ್ ಹೋಲಿಸಾಂಡ, ವಿಸ್ತೀರ್ಣೊಡು ಈ ಮಹಾನಗರ ಕುಡಲರ್ದ್  ಐನರೆ (೫.೪) ಪಾಲ್ ಮಲ್ಲೆ. ಜನಸಂಕ್ಯೆಡ್ ಸು‍ಮಾರ್ ಪತ್ತ್ ಪಾಲ್ ಮಲ್ಲೆ ಉಂಡು.

ಮಲೇಶಿಯಾ ಪರ್ಯಾಯ ದ್ವೀಪೊದ ತೆಂಕಾಯಿ ಕೊಡಿಟ್ ಒಂಜಿ ಸ್ವತಂತ್ರ ಗಣರಾಜ್ಯವಾದ್ ಇಪ್ಪುನ ಈ  ಮಹಾನಗರ- ದ್ವೀಪೊ.  ಈ ದೇಸೊಡು 54 ಎಲ್ಯ ಮಲ್ಲ ದ್ವೀಪೊಲು ಸೇರ್ದುಲ್ಲಾ.

## ಚರಿತ್ರೆ
### ಪ್ರಾಚೀನ ಸಿಂಗಾಪುರೊ
1299ಡ್, :en:Malay Annals:ಮಲಯ ಅನ್ನಲ್ಸ್‌ದ ಪ್ರಕಾರೊ, ಸಿಂಗಾಪುರ ಸಾಮ್ರಾಜ್ಯೊ ದ್ವೀಪೊಡು ಸಾಂಗ್ ನಿಲಾ ಉತಾಮ ಸ್ತಾಪನೆ ಮಲ್ತೆರ್.  ಸಿಂಗಾಪುರ  ಬಂದರ ನಗರೊನು 1819ನೆ ಇಸವಿಡ್ ಸ್ಟಾಮ್'ಫೊರ್ಡ್ ರಾಫಲ್‌ಸ್ (Stamford Raffles) ಪನ್ಪುನಾರ್ ಸ್ತಾಪನೆ ಮಲ್ತ್‌ದೆರ್.  ಮಲಯ ಅನ್ನಲ್ಸ್‌ಡ್ ಕೊರ್‌ನ ಚರಿತ್ರೆ ಐತಿಹಾಸಿಕತೆ ಬುಕ್ಕೊ ಶೈಕ್ಷಣಿಕ ಚರ್ಚೆಲೆನ ವಿಸಯೊ ಆಂಡಲಾ, 14ನೆ ಶತಮಾನೊಡು ಸಿಂಗಾಪುರೊ, ಅಪಗ ತೆಮಸೆಕ್ ಪಂಡ್ದ್ ಪುದರ್ ಪಡೆಯಿನವು. ಮಜಪಹಿತ್, ಸಾಮ್ರಾಜ್ಯೊಲು   ಬುಕ್ಕೊ ಇಂಡೋಸ್ಫಿಯರ್‌ದ ಒಂಜಿ ಬಾಗೊ ಆದಿತ್ತ್ಂಡ್.

## ನಗರ ಸಂಚಾರೊ ವ್ಯವಸ್ತೆ
### ಬೂ ಸಾರಿಗೆ
ಸಿಂಗಾಪುರ್‌ದ ಸಾರ್ವಜನಿಕ ಸಾರಿಗೆ ಜಾಲೊ ರೈಲುಲೆಡ್ದ್ (ಎಂಆರ್ಟಿ ಬುಕ್ಕೊ ಎಲ್ಆರ್‌‍ಟಿ ವ್ಯವಸ್ತೆಲೆನ್ ಸೇರ್ದ್), ಬಸ್ಸುಲು ಬುಕ್ಕೊ ಟ್ಯಾಕ್ಸಿಲು ಉಂಡು. ಇತ್ತೆ ಆಜಿ ಎಂಆರ್‌ಟಿ ಮಾರ್ಗೊಲು ಉಂಡು.  (ಉತ್ತರ-ದಕ್ಷಿಣ ಎಂಆರ್ಟಿ ಮಾರ್ಗ, ಪೂರ್ವ-ಪಶ್ಚಿಮ ಎಂಆರ್ಟಿ ಮಾರ್ಗ, ಉತ್ತರ ಪೂರ್ವ ಎಂಆರ್ಟಿ ಮಾರ್ಗ, ಸರ್ಕಲ್ ಎಂಆರ್ಟಿ ಮಾರ್ಗ, ಡೌನ್‌ಟೌನ್ ಎಂಆರ್ಟಿ ಮಾರ್ಗ ಬುಕ್ಕೊ ಥಾಮ್ಸನ್-ಪೂರ್ವ ಕರಾವಳಿ ಎಂಆರ್ಟಿ ಮಾರ್ಗ, ಅಂಚನೆ ಮೂಜಿ ಎಲ್ಆರ್‌ಟಿ ಮಾರ್ಗೊಲು ಉಲ್ಲೊ. ಪಂಗೋಲ್ ಬುಂಗಾಂಗ್ಸ್ ಬುಕ್ಕೊ ಪಂಗೋಲ್ಸ್‌ದ ಸುತ್ತಮುತ್ತ ಸೇವೆ ಮಲ್ಪುಂಡು. ಚೋವಾ ಚು ಕಾಂಗ್ (ಬುಕಿಟ್ ಪಂಜಾಂಗ್ ಎಲ್ಆರ್‌ಟಿ ಮಾರ್ಗೊ), ಸೆಂಗ್ಕಾಂಗ್ (ಸೆಂಗ್ಕಾಂಗ್ ಎಲ್ಆರ್‌ಟಿಇ ಮಾರ್ಗೊ). ಬುಕ್ಕೊ 300ಡ್ದ್ ಜಾಸ್ತಿ ಬಸ್ ಮಾರ್ಗೊಲು ಕಾರ್ಯಾಚರಣೆಡ್ ಉಂಡು.  ಟ್ಯಾಕ್ಸಿಲು ಒಂಜಿ ಜನಪ್ರಿಯೊ ಸಾರಿಗೆದ ರೂಪ ಆದುಂಡು. ದಾಯೆ ಪಂಡ ರೇಟ್ ಬೇತೆ ಎಚ್ಚ ಬುಲೆಯಿನ ದೇಶೊಲೆನ್ ಹೋಲಿಕೆ ಮಲ್ಪುನಗ ಕೈಕ್ ತಿಕುನಂಚ ಉಂಡು.  ಆಂಡ ಸಿಂಗಾಪುರ್‌ಡ್ ಕಾರ್‌ಲೆನ್ ದೇತೊನುಂಡ ದಿಂಜ ದುಬಾರಿ.

### ವಾಯು ಮಾರ್ಗೊ
ಸಿಂಗಾಪುರ್ ಏಷ್ಯಾಡ್ ಒಂಜಿ ಮಲ್ಲ ಅಂತರರಾಷ್ಟ್ರೀಯ ಸಾರಿಗೆ ಕೇಂದ್ರ ಆದುಂಡು. ಉಂದು ಕೆಲವು ಕಡಲ್ ಬುಕ್ಕೊ ವಾಯು ವ್ಯಾಪಾರೊ ಮಾರ್ಗೊಲೆಡ್ ಸೇವೆ ಮಲ್ಪುಂಡು.  ಚಾಂಗಿ ವಿಮಾನ ನಿಲ್ದಾಣ ಆಗ್ನೇಯ ಏಷ್ಯಾಗ್ ಒಂಜಿ ವಾಯುಯಾನ ಕೇಂದ್ರ ಆದುಂಡು.  ಬುಕ್ಕೊ ಸಿಡ್ನಿ, ಹೀಥ್ರೋ ವಿಮಾನ ನಿಲ್ದಾಣೊ|ಲಂಡನ್ ನಡುಟು ಕ್ಯಾಂಟಾಸ್' ಕಂಗರೂ ಮಾರ್ಗಡ್ ಒಂಜಿ ನಿಲ್ದಾಣೊ ಉಂಡು. ಸಿಂಗಾಪುರ್‌ಡ್ ಚಾಂಗಿ ವಿಮಾನ ನಿಲ್ದಾಣೊ ಬುಕ್ಕೊ ಸೆಲೆಟಾರ್ ವಿಮಾನ ನಿಲ್ದಾಣ ಪಂಡ್‌ದ್ ರಡ್ಡ್ ನಾಗರಿಕ ವಿಮಾನ ನಿಲ್ದಾಣೊಲು ಉಲ್ಲೊ.

### ಕಡಲ್ ಸಾದಿ
ಸಿಂಗಾಪುರ್ ಬಂದರ್, ಆಪರೇಟರ್ ಲು ಪಿಎಸ್ಎ ಇಂಟರ್ನ್ಯಾಷನಲ್ ಬುಕ್ಕೊ :en:Jurong Port"ಜುರಾಂಗ್ ಬಂದರ್ ಪಂಡ್‌ದ್ ನಿರ್ವಹಿಸೊಂದಿತ್ತೆರ್. 2019ಡ್ ಕಂಟೇನರ್ ಕಾರ್ಗೋ ಟ್ರಾಫಿಕ್‌ಡ್ ನಿಯಂತ್ರಣೊ ಮಲ್ಪುನ ಸಾಗಾಣಿಕೆ ಟನ್‌ದ ಲೆಕ್ಕೊಡು ಜಗತ್ತ್‌ದ ರಡ್ಡನೆ ಮಲ್ಲ ಬಂದರ್ ಆದುಂಡು.

## ಚಿತ್ರೊಲು

File:KSF C151B close view 0225.jpg|thumb|ಒಂಜಿ C151B|ಸಿ151ಬಿ ಎಂಆರ್ಟಿ ರೈಲ್  ಯುನೋಸ್ ನಿಲ್ದಾಣಗ್ ಕೈತಲ್‌‍ಡುಂಡು.
File:Singapore Buses (SBST) - 0625.jpg|thumb| ಸಿಂಗಾಪುರೊದ ಸಾರ್ವಜನಿಕ ಬಸ್ಸುಲು 
File:JewelSingaporeVortex1.jpg|thumb|ಜೂವೆಲ್ ಚಾಂಗಿ ವಿಮಾನ ನಿಲ್ದಾಣೊ
File:Singapore Port viewed from The Pinnacle@Duxton 08.jpg|thumb|ಸಿಂಗಾಪುರೊದ ಬಂದರ್ 


## ಎಚ್ಚದ ಮಾಹಿತಿಗ್ ಇಂದೆನ್ಲಾ ತೂಲೆ
* ಸಿಂಗಾಪುರೊದ ವಿದೇಸೊ ಸಮ್ಮಂದೊಲು
* ಸಿಂಗಾಪುರೊದ ರೂಪುರೇಷೆ

## ಉಲ್ಲೇಕೊ

ವರ್ಗೊ:ನಗರೊಲು
ವರ್ಗೊ:ದೇಶೊಲು
ಮಮತಾ ಪೂಜಾರಿ

೨೦೧೨ಟ್, ಪಾಟ್ಣದ 'ಕನ್ ಕರ್ ಬಾಗ್' ಉಪನಗರ, 'ಪಾಟ್ಲಿಪುರ ಸ್ಪೋರ್ಟ್ಸ್ ಕಾಂಪ್ಲೆಕ್ಸ್'ಡ್, ಮಾರ್ಚ್, ೪, ಅಯಿತ್ತಾರ 'ವಿಶ್ವಕಪ್ ಕಬಡ್ಡಿ ಟೂರ್ನಮೆಂಟ್'ಡ್ ಸುರುಕು ಜೈಸೆರ್ 'ಭಾರತೊದ ಕಬ್ಬಡಿ ತಂಡ ಪೊಂಜೋಲೆನಾ ಉದ್ಘಾಟನಾ ತಂಡ ಫೈನಲ್ಸ್ ತ, ನಾಯಕಿ', 'ಮಮತಾ ಪೂಜಾರಿ,' ಕರ್ನಾಟಕದಾರ್. ಪಂದ್ಯದ ಸುರುತ ಸುತ್ತುಡು ೧೯-೧೧ ಅಂತರಡ್ ಗೇಲ್ತ್ ದ್ ಭಾರತ ತಂಡೊದ, ಆರ್ ಮುನ್ನಡೆಟ್ ಇತ್ತಿನನವ್, ವಿಜಯ ಪಡೆತ್ತೇರ್, ಭಾರತ ತಂಡೊತ ಇರಾನ್ ತಂಡೊನ್ ೨೫-೧೯ ಗೋಲ್  ಅಂತರಟ್ ಸೋಲಿಸಾತ್ 'ಚಾಂಪಿಯನ್ ಶಿಪ್' ಪಡೆತ್ತೇರ್. 'ಚಿನ್ನದ ಪದಕ' ಬುಕ್ಕ 'ಚಾಂಪಿಯನ್ ಶಿಪ್ ಟ್ರೋಫಿ'ನ್ ಬಿಹಾರತ ಉಪ ಮುಖ್ಯ ಮಂತ್ರಿ, ಶ್ರೀ. ಸುಶೀಲ್ ಕುಮಾರ್ ವಿಜಯಿ ತಂಡಕ್ಕ್ ಪ್ರದಾನಮಾಲ್ತೆರ್. ಸುರ್ಕ್ಕ್ ಗೊಬ್ಬುನ ಪ್ರತಿ ಗ್ರೂಪ್ ಹಂತೊಡ್ ಭಾರತ ತಂಡ,'ಹ್ಯಾಟ್ರಿಕ್'ಜಯಪಡೆತ್ತೇರ್ 'ಕ್ವಾರ್ಟರ್ ಫನಲ್ಸ್' ಎತ್ತಿನೇಡತ್ತ್ ಬುಕ್ಕ, 'ಸೆಮಿ ಫೈನಲ್'  'ಇಂಡೋನೇಷಿಯನ್ ಸೋಲ್ಸಾತ್ 'ಫೈನಲ್' ಎತ್ತಂಡ್. 'ಮಮತಾ ಪೂಜಾರಿ ಕ್ರೀಡಾ-ಜೀವನ'ಟ್ ಈ 'ಚಾಂಪಿಯನ್ ಶಿಪ್'. ಅರ್ 'ಸಿಕಂದರಾಬಾದ್' ಟ್ 'ಸೌತ್ ಸೆಂಟ್ರೆಲ್ ರೈಲ್ವೆ ಉದ್ಯೋಗಿ'ಯಾತ್ ಬೆಲೆ ಮಾಲ್ತೊಂತ್ ಉಲ್ಲೆರ್.

## ಬಾಲ್ಯೊ
'ಮಮತಾ ಪೂಜಾರಿ' ಕಾರ್ಕಳ ಮುಟ್ಟ ಇಪ್ಪುನ ಹೆರ್ಮುಂಡೆ ಗ್ರಾಮದಾರ್. ಪೂಜಾರಿ ತಮ್ಮ ಬಾಲ್ಯತ ದಿನಟ್ ಮಸ್ತ್ ಆರ್ಥಿಕವಾತ್ ತೊಂದರೆನ್ ಅನುಭವಿಸ್ತೇರ್. ಶಾಲೆಗ್ ಸುಮಾರು ೨.೫ ಕೀ.ಮೀ. ನಡಪ್ಪೊಡ್. ಆ ದಿನಟ್ ಊರ್ತ್ತಾ ಜನ 'ಕಬಡ್ಡಿ ಆಟ'ತ ಬಗ್ಗೆ ಮಸ್ತ್ ಒಲವು ತೋರಿಸುತ್ತಿರಲಿಲ್ಲ. ಇವು ಮಮತಾರನ್ನು ವಿಚಲಿತಗೊಳಿಸಲಿಲ್ಲ.  ಸನ್ ೨೦೧೦ ರಲ್ಲಿ ಚೀನಾದೇಶದ 'ಗುವಾಂಗ್ ಜೌ' ನಲ್ಲಿ ಜರುಗಿದ ಏಶ್ಯನ್ ಕ್ರೀಡಾಕೂಟದಲ್ಲಿ ಚಿನ್ನದ ಮೆಡಲ್ ಗೆದ್ದ ಭಾರತತ ತಂಡೊನ್ ಪ್ರತಿನಿಧಿಯಾತ್ ಪಾಲ್ಪಡೆತ್ತೇರ್. 'ಮಮತಾ ಪೂಝಾರಿ ಆರ್, ಬಾಲ್ಯಡತ್ತ್ ಕ್ರೀಡೆಟ್ ಆಸಕ್ತೆ. ಒಂಜನೆ ತರಗತಿಟ್ ಓದೊಂತ್ ಇಪ್ಪುನಗ ಮಸ್ತ್ ಬಹುಮಾನ ಪಡೆತ್ತೇರ್. ಕಬಡ್ಡಿ ಆಕೆಗ್ ಬಹು ಖುಷಿಯಾತ್ ಗೊಬ್ಬುನ ಆಟವಾತ್. ರಮೇಶ್ ಸುವರ್ಣರೆಂಬ ಕೋಚ್  ಪ್ರತಿಭೆನ್ ಗುರುತ್ ಮಾಲ್ತೇರ್ ಪ್ರವರ್ಧಮಾನಕ್ಕ್ ಬತ್ತ್‌ತ್ ಸಹಾಯಮಾಲ್ತೇರ್. ಅಮ್ಮೆರ್ ಭೋಜ ಪುಜಾರಿ ಅಪ್ಪೆ ಕಿಟ್ಟಿ ಪುಜಾರಿ. ಅಣ್ಣ ವಿಶ್ವನಾಥ ಪುಜಾರಿ  ಬೋಡಾಯಿನ ಸೌಲಭ್ಯ ಒದಗಸಾತೇರ್. ಆರೆನಾ ತಂಗಿ, ಮಧುರಾ ಪೂಜಾರಿ. ಮಮತಾ ಮಾಲ್ಪುನ ಹಳ್ಳಿಗ್ ವಿದ್ಯುತ್ ಸೌಲಭ್ಯ ಇಪ್ಪುಂಡು, ಕೇಲ ೨೦೦೮  ಆಸುಪಾಸ್ಟ್. ಅಣ್ಣ, 'ವಿಶ್ವನಾಥ ಪೂಜಾರಿ' ಬೇಲೆಗ್ ಸೇರಿನ ಬುಕ್ಕ ಪಗಾರಟ್ ಒಂಜಿ 'ಟೆಲಿವಿಶನ್'  ದೆತ್ತೇರ್. ಮಮತಾ ಆಟೊನ್ ಟೆಲಿವಿಶನ್(ಟಿ.ವಿ) ತೂಯರಾ ಖುಷಿ ಆರೆನಾ ಅಪ್ಪೆಗ್.

## ಪ್ರತಿನಿಧಿಸಾಯಿ ತಂಡೊಲು
# 'ನೇಪಾಳ'
# 'ಅಮೆರಿಕ ಸಂಯುಕ್ತ ಸಂಸ್ಥಾನ'
# 'ಕೆನಡ'
# 'ಮೆಕ್ಸಿಕೊ'
# 'ಮಲೇಶಿಯಾ'
# 'ಚೈನದ ಟೈಪೆಯಿ'
# 'ದ.ಕೊರಿಯಾ'
# 'ಜಪಾನ್'
# 'ಇರಾನ್'
# 'ಟುರ್ಕ್ಮೆನಿಸ್ಥಾನ್'
# 'ಬಾಂಗ್ಲಾದೇಶ್'
# 'ಇಂಡೊನೇಶಿಯ'
# 'ಥೈಲ್ಯಾಂಡ್'
# 'ಶ್ರೀಲಂಕಾ'
# 'ಭಾರತ'
ಒಟ್ಟು ೧೬ ತಂಡೊನ್ ಪ್ರತಿನಿಧಿಸದೆರ್

## ಭಾರತ ಪೊಣ್ಜೊವುಲೆನ ಕಬಡ್ಡಿ ತಂಡತ ನಾಯಕಿ

ಮಮತಾ 'ಪೊಣ್ಜೊವುಲೆನ ಕಬಡ್ಡಿ ತಂಡತ ನಾಯಕಿ'ಯಾತ್ ಆಯ್ಕೆಯಾತ್ ಬುಕ್ಕ ಪ್ರಬುದ್ಧ ಆಟೊನ್ ಗೊಬ್ಬತೇರ್. ಎನ್ನ ಸಹ ಟೂರ್ನಿಮೆಂಟ್ ಆಟಗಾರ್ತಿಗ್ 'ವಿಶ್ವಕಪ್'  ಮಸ್ತ್ ಅವಕಾಶೊನ್ ಕಲ್ಪಿಸಾತೇರ್. 'ಸೆಮಿ ಫನಲ್ಸ್' ಬುಕ್ಕ 'ಫೈನಲ್ಸ್ ಆಟೊನ್' ನಿಜಕ್ಕೂ ಸವಾಲಾತ್ ಇತ್ತಂಡ್.  'ಕ್ಯಾಪ್ಟನ್ ಪಾತ್ರ' ಸರಿಯಾತ್ ನಿಭಾವಣೇ ಮಾಲ್ತೇರ್.ಇಲ್ಲಾಲ್ ಪಿದಾಯಿ ಇಪ್ಪುನ ಪ್ರಸಂಗ ಹಲವು ಬಾರಿ. ಕೆಲಸರ್ತಿ ತಿಂಗೊಲ್ ಇಲ್ಲಾಲ್ ಪರಿಸರಟ್ ಪಿದಾಯಿ ಇಪ್ಪುನ ಪ್ರಸಂಗ ಬತ್ತ್‌ತ್. 'ಪೂರ್ವ ತಯಾರಿ ಶಿಬಿರ'ಕ್ಕ್ ಭೂಪಾಲ್ ನಗರಗ್ ಪೋಯಿನ, ಮನೆಗ್ ಬತ್ತಿನ ಒಂಜಿ ತಿಂಗಲು ಸಮಯ ದೀತ್. 'ಅಗಾಧ ಪ್ರತಿಭಾಶಾಲಿ'ಂದು ಇಲ್ಲಾಲ್ ತೆರಿನ. ಪರಿವಾರ ಸಹಕಾರ ಸದಾ ಮಮತಾ ಪೂಜಾರಿ ಕಬಡ್ಡಿ ಕ್ಷೇತ್ರಟ್ ಬೆಳೆತ್ತ ಸಾಧನೆ ಮಾಲ್ಲತ್ ಸಹಾಯ ಮಾಲ್ಲೇರ್.

## [[17ನೇ ಏಷ್ಯನ್‌ ಕ್ರೀಡಾಕೂಟ 2014]]   ಕರ್ನಾಟಕ
*ಪೋಜೋಲೆನ ಕಬಡ್ಡಿ ತಂಡಕ್ಕ್ ಕನ್ನಡತ ತೇಜಸ್ವಿನಿ ಬಾಯಿ ನಾಯಕಿ. ರೈಲ್ವೆಟ್ ಉದ್ಯೋಗಿ­ಯಾತ್ ಕರ್ನಾಟಕ ಮಮತಾ ಪೂಜಾರಿ, ಕೆಎಸ್‌ಪಿಯಸ್ಸಿ ಸುಷ್ಮಿತಾ ಪವಾರ್ ಬುಕ್ಕ ಜಯಂತಿ ಅರ್ ತಂಡಟ್.17ನೇ ಏಷ್ಯನ್ ಗೇಮ್ಸ್‌ ಭಾರತಕ್ಕ್ ರಡ್ಡ್ ಸ್ವರ್ಣ ಪದಕ ಲಭ್ಯವಾಗಿತ್, ಆಣುಲೇನ ಬುಕ್ಕ ಪೋಜೋಲೆನ ಕಬಡ್ಡಿ ತಂಡ ಇರಾನ್ ತಂಡೊನ್ ಸೋಲಿಸಿ ರಡ್ಡ್ ಸ್ವರ್ಣ ಪದಕೊನ್ ಪಡೆತ್ತೇರ್.(ಟಿ.ಒ.ಐ./ವಿಜಯ ಕರ್ನಾಕ/ ಪ್ರಜಾವಾಣಿ- ಸುದ್ದಿ ೩-೧೦-೨೦೧೪)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ಗೊಬ್ಬುದಕುಲು
ಕರ್ಣಂ ಮಲ್ಲೇಶ್ವರಿ

ದಿಣ್ಣ ದೆರ್ಪುನ ಪಂಥೊಡು ಭಾರತದೇಸೊನು ಪ್ರತಿನಿಧಿಸಾಯಿನ ಪ್ರಮುಖ ಕ್ರೀಡಾಪಟು **ಕರ್ಣಂ ಮಲ್ಲೇಶ್ವರಿ**. ಇಂಬೆರ್ ಪುಟ್ಟ್‌ನೆ ಜೂನ್ ೧,೧೯೭೫ಟ್, ಆಂಧ್ರಪ್ರದೇಶದ ಶ್ರೀಕಾಕುಳಂ‌ಡು.

## ಸಾಧನೆಲು
* ೧೯೯೫ಟ್ ವಿಶ್ವ ದಿಣ್ಣ ದೆರ್ಪುನ ಪಂಥೊಡು ೫೪ ಕೆ.ಜಿ.ವಿಭಾಗೊಡು, ೧೧೩ ಕೆ.ಜಿ.ದಿಣ್ಣ ದೆರ್ಪುನ ಮೂಲಕ ದಾಖಲೆ ನಿರ್ಮಾಣ ಮಲ್ತೆರ್.
* ೧೯೯೫ಟ್ ಏಷ್ಯನ್ ಚಾಂಪಿಯನ್‌ಶಿಪ್ ಪಂಥೊಡುಲಾ ಪಾಲ್ ದೆಂತೊಂದು ಗೆಂದ್ದ್‍ ಬತ್ತೆರ್.
* ೧೯೯೮ಟ್ ನಡತಿ ನಡೆದ ಏಷ್ಯನ್ ಗೇಮ್ಸ್‌ ಪಂಥೊಡು ಬೊಳ್ಳಿದ ಪದಕ ಗೆಂದಿಯೆರ್.
* ೨೦೦೦ನೇ ಇಸವಿಡ್ ಸಿಡ್ನಿಡ್ ನಡತಿನ ಒಲಂಪಿಕ್ಸ್ ಕ್ರೀಡಾಕೂಟೊಡು ಕಂಚಿದ ಪದಕ ಗೆಂದಿಯೆರ್.

ಒಲಂಪಿಕ್ಸ್‌ ಡ್ ಪದಕ ಗೆಂದಿನ ಭಾರತದ ಸುರುತ ಮಹಿಳಾ ಕ್ರೀಡಾಪಟು ಪನ್ಪಿ ಕೀರ್ತಿಗ್ ಭಾಜನರಾಯಿನಾರ್ ಇಂಬೆರ್.

## ಪ್ರಶಸ್ತಿಲು
* ರಾಜೀವ್ ಗಾಂಧಿ ಖೇಲ್ ರತ್ನ ಪ್ರಶಸ್ತಿ.
* ಪದ್ಮಶ್ರೀ ಪ್ರಶಸ್ತಿ.

## ಉಲ್ಲೇಕೊಲು

ವರ್ಗೊ:ವ್ಯಕ್ತಿಲು
ಕೋನೇರು ಹಂಪಿ

**ಕೋನೇರು ಹಂಪಿ** ಒರ್ತಿ ಚದುರಂಗ ಗೊಬ್ಬುನಾರ್. ಆರ್ ೩೧ ಮಾರ್ಚ್ ೧೯೮೭ಡ್ ಆಂಧ್ರ ಪ್ರದೇಶದ ಗುಡಿವಾಡಡ್ ಪುಟ್ಯೆರ್. ಆರ್ ಅಕ್ಟೋಬರ್ ೨೦೦೭ಡ್ ಭಾರತದ ಚೆಸ್ ಗ್ರಾಂಡ್ ಮಾಸ್ಟರ್ ಆದ್ ಪರಿಚಯ ಆಯೆರ್. ಆರ್ ೨೬೦೦ ಎಲೊ ರ್‍ಯಾಂಕಿಂಗ್ ಪಡೆದ್ ಜುಡಿತ್ ಪೊಲ್ಗಾರ್ ಬುಕ್ಕೊ ಈತ್ ಅಂಕ ಪಡಯಿನ ರಡ್ಡನೆ ಮಹಿಳಾ ಚೆಸ್ ಆಟಗಾರ್ತಿ ಆಯೆರ್

ಕೋನೇರು ಹಂಪಿ ೨೦೦೨ಡ್ ಮಸ್ತ್ ಕಿರಿಯ ಪ್ರಾಯಾದ ಮಹಿಳಾ ಗ್ರಾಂಡ್‍ಮಾಸ್ಟರ್ (ಏಕೈಕ ಮಹಿಳಳಾ ಗ್ರಾಂಡ್‍ಮಾಸ್ಟರ್) ಆಯೆರ್. ಅಪಗ ಆರೆನ ಪ್ರಾಯ ೧೫ವರ್ಷ, ೧ ತಿಂಗಳು, ೨೭ ದಿನೊಕುಲಾದಿತ್ತ್ಂಡ್,  ಉಂದೆಕ್ ದುಂಬು ಈ ದಾಖಲೆ ಜುಡಿತ್ ಪೊಲ್ಗಾರ್ ಅರೆನ  ಪುದರ್ಡ್ ಇತ್ತ್ಂಡ್.

## ವೈಯಕ್ತಿಕ ಜೀವನ
ಅರೆನ ಪೋಷಕೆರ್ ಕೋನೇರು ಅಶೋಕ್  ಬುಕ್ಕೊ ಶ್ರೀಮತಿ ಲತಾ ಅಶೋಕ್.  ಚಾಂಪಿಯನ್ ಪನ್ಪಿ ಅರ್ಥ ಬರ್ಪುನಂಚನೆ ಆರೆಗ್ ಹಂಪಿ ಪಂದ್ ಪುದರ್ ದೀಯೇರ್. ಉಂದು ರಶಿಯನ್ ಪುದರ್ಗ್ ನಿಕಟವಾದ್ ಹೋಲುನ ಪುದರ್.

* ಆಗಸ್ಟ್ ೨೦೧೪ಡ್ ಅರೆನ ಮದಿಮೆಯಾಂಡ್. ಕಂಡನೆನ ಪುದರ್ ದಾಸರಿ ಅನ್ವೆಶ್. ಪ್ರಸ್ತುತ ONGC ಲಿಮಿಟೆಡ್ನಲ್ಲಿ ಕೆಲಸ ಮಲ್ತೊಂದುಲ್ಲೆರ್.

## ಸಾಧನೆಲು
ಕೋನೇರು ಹಂಪಿ ಭಾಗವಹಿಸಯಿನ FIDEಪೊಂಜೊಲೆನ ಗ್ರಾಂಡ್ ಫ್ರೀ ೨೦೦೯-೨೦೧೧ ಡ್  ಕಡೆಕ್ ರಡ್ಡನೆ ಸ್ಥಾನೊನು ಪಡೆದ್ ವಿಶ್ವ ಮಹಿಳಾ ಚೆಸ್ ಚಾಂಪಿಯನ್ಷಿಪ್ ೨೦೧೧ಡ್ ಗೊಬ್ಬುನ ಅರ್ಹತೆ ಪಡೆಯೆರ್. ಅಯಿಟ್ ಹೌವ್ ಯಿಫಾನ್ ಗೆಲ್ಮೆ ಸಾಧಿಸದೆರ್. ಹಂಪಿ ದ್ವಿತೀಯ ಸ್ಥಾನ ಪಡೆಯೆರ್.

ಆರ್  ಚೀನಾದ ಚೆಂಗ್ಡುವಿಡ್ ೨೦೧೫ಡ್ ನಡತಿನ ವಿಶ್ವ ಮಹಿಳಾ ಚೆಸ್ ಚಾಂಪಿಯನ್‍ಶಿಪ್‍ಡ್ ವೈಯಕ್ತಿಕ ಕಂಚಿದ ಪದಕ ಪಡೆಯೆರ್. ಅಯಿಟ್ ಭಾರತೀಯ ತಂಡ ನಾಲ್ನೆ ಸ್ಥಾನ ಪಡೆದ್ಂಡ್.

## ಪ್ರಶಸ್ತಿ ಬುಕ್ಕೊ ಸಾಧನೆ

## ರಾಯಭಾರಿ
* ಸ್ವಚ್ಛ ಭಾರತ ಆಂದೋಲನದ ಬ್ರ್ಯಾಂಡ್‌ ರಾಯಭಾರಿ

## ಉಲ್ಲೇಕೊ

ವರ್ಗೊ:ಗೊಬ್ಬುದಕುಲು
ಅಶ್ವಿನಿ ಶೆಟ್ಟಿ ಅಕ್ಕುಂಜೆ

**ಅಶ್ವಿನಿ ಚಿಂದಾನಂದ ಶೆಟ್ಟಿ ಅಕ್ಕುಂಜೆ** (ಪುಟ್ಟಿನೆ: ೭ ಅಕ್ಟೋಬರ್ ೧೯೮೭) ಒರ್ತಿ ಉಡುಪಿ ಸಿದ್ದಾಪುರತ ಭಾರತೀಯ ಬಾರಿ ಜೋರುಡೆ ಬಲಿಪುನ ಓಟಗಾರ್ತಿ. ಕ್ರೀಡಾಪಟು, ಇಂಬೆರ್ ೪೦೦ ಮೀಟರ್ ಬಲಿಪುನೆಟ್ ಪರಿಣತಿ ಇತ್ತಿನಾರ್/ ಪಡೆಯಿನಾರ್. ಅಶ್ವಿನಿ  ೨೦೧೦ ಏಷ್ಯನ್ ಗೇಮ್ಸ್ಟ್ ಬುಕ್ಕೊ ೨೦೧೦ ಕಾಮನ್ವೆಲ್ತ್ ಗೇಮ್ಸ್ ೪ x ೪೦೦ ಮೀ ರಿಲೇ ತಂಡೊಡು ಪಂತೊಗು ಜತ್ತೆರ್, ಮಂಜಿತ್ ಕೌರ್, ಮನ್ದೀಪ್ ಕೌರ್ ಬುಕ್ಕೊ ಸಿನಿ ಜೋಸ್ ಇಂಬೆರೆನ ಒಟ್ಟುಗು ಗೊಬ್ಬುನಕುಲು. ಇಂಬೆರ್ ಬಂಗಾರ್ ದ  ಪದಕ ಗೆಂದಿಯೆರ್  ಚೀನಾತ ಗುವಾಂಗ್ಝೌಡ್ ನಡೆತ್ತಿನ ೨೦೧೦ ಏಷ್ಯನ್ ಗೇಮ್ಸ್‌ಟ್ ೪೦೦ ಮೀಟರ್ ಹರ್ಡಲ್ಸ್ ವಿಭಾಗಟ್ ವೈಯಕ್ತಿಕ ಬಂಗಾರ್ ದ ಪದಕ ಪಡೆತ್ತೆರ್. ಭಾರತ ದೇಶೊತ, ಕರ್ನಾಟಕ ರಾಜ್ಯೊತ ಸರ್ಕಾರ ಕೊರ್ಪುನ  ಒಂಜಿ ನಾಗರಿಕ ಗೌರವ ರಾಜ್ಯೋತ್ಸವ ಪ್ರಶಸ್ತಿ ಪುರಸ್ಕೃತರಾತೆರ್

## ಬಾಲ್ಯ
ಕರ್ನಾಟಕೊತ ಉಡುಪಿ ಜಿಲ್ಲೆಟ್ ಉಪ್ಪುನ, ಕುಂದಾಪುರ ತಾಲ್ಲೂಕುತ ಸಿದ್ದಾಪುರಡ್, ಇಂಬೆರೆನ ಅಪ್ಪೆ ಯಶೋದ ಶೆಟ್ಟಿ ಅಕ್ಕುಂಜೆ ಬುಕ್ಕ ಅಮ್ಮೆರ್ ಬಿ.ಆರ್. ಚಿದಾನಂದ ಶೆಟ್ಟಿ.ಅಶ್ವಿನಿನ ಕ್ರೀಡಾ ಪರಂಪರೆ ಇಪ್ಪುನ ಕುಟುಂಬ ಅತ್ತ್, ಕುಂದಾಪುರ ಕನ್ನಡ ಪಾತೆರುನ ಒಂಜಿ ಕೃಷಿಕ ಕುಟುಂಬಡ್ದ್ ಬತ್ತಿನಾರ್. . ಅರೆನ ಕುಟುಂಬೊಗು ೫ ಎಕರೆ ಕೃಷಿಭೂಮಿ ಬುಕ್ಕ ತಾರಾಯಿ, ಬಜ್ಜೆಯಿದ ತೋಟ ಉಂಡು. ಇಂಬೆರೆನಾ ಅಕ್ಕ ದೀಪ್ತಿ ಬುಕ್ಕ ಮೆಗ್ಗಿಯೆ ಅಮಿತ್‌ನ ಒಟ್ಟುಗು ಇತ್ತಿನಾರ್. ಸುರುಗು ಅಶ್ವಿನಿ ಭಾರತೀಯ ರೈಲ್ವೆಟ್ ಬೇಲೆ ಮಲ್ತೆರ್, ಇತ್ತೆ ಅರ್ ಪಟಿಯಾಲ, ಪಂಜಾಬ್ ಕಾರ್ಪೋರೇಷನ್ ಬ್ಯಾಂಕ್‌ದ ಮ್ಯಾನೇಜರ್ ಆದ್ ಬೇಲೆ ಮಲ್ತೊಂದು ಉಲ್ಲೆರ್.

## ಉದ್ದೀಪನಾ
ಜುಲೈ ೨೦೧೧ ಕೋಬ್ (ಜಪಾನ್)ಡ್ ನಡತ್ತಿನ ಏಷ್ಯನ್ ಅಥ್ಲೆಟಿಕ್ಸ್ ಚಾಂಪಿಯನ್ಶಿಪ್‌ಗ್ ದುಂಬು ನಡತಿನ ಪರೀಕ್ಷೆಡ್ ಸಂವರ್ಧನ ಸ್ಟೀರಾಯ್ಡ್ಗ ಉಂಡುಂದು ತೋಜಿದ್ ಬತ್ತಂಡ್ . ಈ ಸ್ಪರ್ಧೆಡ್ದ್  ಮೆರೆನ್ ಕೈಬುಡಿಯೆರ್ ಬುಕ್ಕೊ ಅಥ್ಲೆಟಿಕ್ಸ್ ತಂಡಡ್ದ್ ದೆತ್ತ್ ಪಾಡ್ಯೇರ್. ಅರೆನಾ ಮಿತ್ತ್ ಬತ್ತಿನ ಆರೋಪ ನಿರಾದಾರವಾದ್ ಇತ್ತಿನವು ಆಂಚನೆ ೨೩ ಡಿಸೆಂಬರ್ ೨೦೧೧ದಾನಿ ಕೂಡ ಅರೆನಾ ಮಿತ್ತ್ ಒಂಜಿ ವರ್ಸೊ ನಿಷೇಧ ಮಲ್ತೆರ್. ಆರ್ಬಿಟ್ರೇಷನ್ ಫಾರ್ ಸ್ಪೋರ್ಟ್ (ಸಿಎಎಸ್) ಇಂಟರ್ನ್ಯಾಷನಲ್ ಅಸೋಸಿಯೇಶನ್ ಆಫ್ ಅಥ್ಲೆಟಿಕ್ಸ್ ಒಕ್ಕೂಟಲು ಇಂಬೆರೆಗ್ ಒಂತೆ ಕಡಿಮೆ ಇತ್ತಿನ ಶಿಕ್ಷೆ ಕೊರ್ತೆರ್. ಮನವಿನ್ ಮಲ್ತ್ಂಡ್ ಬುಕ್ಕ ಅಶ್ವಿನಿ ಸೇರ್ದ್ ೬ ಕ್ರೀಡಾಪಟುನಕ್‌ಲೆಗ್ (ಮನ್ದೀಪ್ ಕೌರ್, ಸಿನಿ ಜೋಸ್, ಜೌನ ಮರ್ಮು, ಟಿಯಾನಾ ಮೇರಿ ಬುಕ್ಕ ಪ್ರಿಯಾಂಕಾ ಪವಾರ್) ರಡ್ಡ್ ವರ್ಸೊದ ನಿಷೇಧ ಮಲ್ತೆರ್.

## ಪ್ರಶಸ್ತಿ, ಬಹುಮಾನ ಬುಕ್ಕೊ ಮಾನ್ಯತೆ
ಇಂಬೆರೆಗ್ ೨೦೧೦ಡ್ ಕರ್ನಾಟಕ ಕೊರ್ಪುನ ರಾಜ್ಯೋತ್ಸವ ಪ್ರಶಸ್ತಿ, ಒಂಜಿ ಲಕ್ಷ ರೂಪಾಯಿ ನಗದ್ ಬಹುಮಾನ, ಒಂಜಿ ೨೦ಗ್ರಾಮ್ ಚಿನ್ನದ ಪದಕ ಬುಕ್ಕೊ ಒಂಜಿ ಅನುದಾನ ಆದ್ಯತೆ ಹಂಚಿಕೆದ ಅಡಿಟ್ ಬೆಂಗಳೂರು ಅಭಿವೃದ್ಧಿ ಪ್ರಾಧಿಕಾರ (ಬಿ.ಡಿ.ಎ)ಡ್‌ದ್ ಇಲ್ಲ್ ಕೊರ್ತೆರ್. ಇಂಬೆರೆಗ್ ಆರ್ಥಿಕವಾದ್ ರಾಷ್ಟ್ರೀಯ ಬುಕ್ಕ ರಾಜ್ಯ ಸರ್ಕಾರ ಬಹುಮಾನ ಕೊರ್ತೆಂಡ್ ಬುಕ್ಕೊ ೨೦೧೦ಟ್ ಬಂಗಾರ್‌ದ ಪದಕ ಪಡೆತ್ತೆರ್. ಭಾರತೀಯ ರೈಲ್ವೆಲಾ ಬಹುಮಾನೊನ್ ಕೊರ್ತ್ಂಡ್.

## ಪಿದಾಯಿದ ಕೊಂಡಿಲು
* ಅಶ್ವಿನಿ Akkunji ಪ್ರೊಫೈಲ್ ಟ್ ಐಎಎಫ್
*  ಚಿತ್ರೊಲು 

## ಉಲ್ಲೇಕೊಲು

ವರ್ಗೊ:ಗೊಬ್ಬುದಕುಲು
ಪೇರೂರು ಜಾರು

**ಪೇರೂರು ಜಾರು**  ಮೇರ್ ತುಳು ಕನ್ನಡ ಲೇಖಕೆ ಬುಕ್ಕೊ ಸಂಶೋಧಕೆ
ಮೆರೆನ ಊರು ಉಡುಪಿ ಜಿಲ್ಲೆದ ಪೇರೂರು.
ಕರಿನ ನಲ್ಪ ವರ್ಷೊಡ್ಚಿಂಚಿ ತುಳು ಕನ್ನಡ ಲೇಖಕೆರಾದ್ ಬೇಲೆ ಮಲ್ತಿನಾರ್

## ಅರೆನ ಬರವುಲು==''ಓರೆ ಅಕ್ಷರಗಳು''
# ಕುದ್ರೋಳಿ ದೇವಸ್ಥಾನದ ಚರಿತ್ರೆ
# ತುಳು ನಾಡ್ (ಇಂಗ್ಲಿಷ್ ಡ್)
# ಗುರುಕ್ಕುಲೆ ಗುರು ನಾರಾಯಣ (ತುಳು)
# ಗುರುಗಳ ಗುರು ನಾರಾಯಣ (ಕನ್ನಡ)

## ಸಂಘ ಸಂಸ್ಥೆಲು
# ತುಳುನಾಡು ಧರ್ಮ ಸಂಶೋಧನ ಕೇಂದ್ರ
## ಪತ್ರಿಕೆಲು
# ತೂಟೆ

ವರ್ಗೊ:ಲೇಖಕರು
ಕೆ. ಎಲ್. ಕುಂಡತ್ತಾಯ

thumb|right|ಕೆ. ಎಲ್. ಕುಂಡತ್ತಾಯ
ಕೆ. ಎಲ್. ಕುಂಡತ್ತಾಯ ಮೇರ್. ತುಳು ಕನ್ನಡ ಬರವಣಿಗೆದಾರ್/ಲೇಖಕೆ. ಉದಯವಾಣಿಡ್ ಮಸ್ತ್ ವರ್ಸೊ ವರದಿಗಾರೆರಾದ್ ಸೇವೆ ಮಲ್ತಿನಾರ್. ಮಸ್ತ್ ಕ್ಷೇತ್ರ ಪರಿಚಯ, ಅತ್ತಂದೆ ಸಂಸೋಧನಾ ಲೇಖನೊಲೆನ್ ಬರೆದ್ ಪುದರ್ ಮಲ್ತಿನಾರ್. ಮೇರ್ ಯಕ್ಷಗಾನ ಕ್ಷೇತ್ರಡ್‌ಲಾ ಮಸ್ತ್ ಪುದರ್ ಮಲ್ತೆರ್.

## ಬರೆಯಿನ ಲೇಖನೊಲೆ ಸಂಗ್ರಹದ ಬೂಕುಲು
# ನಂಬಿಕೆ ನಡವಳಿಕೆ
# ಪರ್ವಕಾಲ
# ಮಾರ್ನೆಮಿ

## ಸಂಪಾದನೆ ಮಲ್ತಿನ ಬೂಕುಲು
# ಧರ್ಮನೆಮ
# ಅಣಿ ಅರದಲ-ಸಿರಿ ಸಿಂಗಾರ
# ವಿರಾಡ್-ದರ್ಶನ
# ದುರ್ಗಾದರ್ಶನ

## ಕ್ಷೇತ್ರ ಇತಿಹಾಸೊಲು
# ಎಲ್ಲೂರು
# ಕುಂಜೂರು
# ಪಾದೆಬೆಟ್ಟು
# ಕಾಪು
# ನಂದಿಕೂರು

## ಅಧ್ಯಯನ
# ದೇವಾಲಯ ಪೂವೋತ್ತರ 

## ಉಲ್ಲೇಕೊಲು

ವರ್ಗೊ:ಲೇಖಕೆರ್
ವರ್ಗೊ:ವ್ಯಕ್ತಿಲು
ವರ್ಗೊ:ಬರವಣಿಗೆದಾರ್
ಶಿಖಾ ಪಾಂಡೆ

**ಶಿಖಾ ಪಾಂಡೆ** ಮೇರ್  ಮೇ ೧೨, ೧೯೮೯ ಡ್ ಪುಟ್ಯೆರ್. ಮೇರ್ ಭಾರತೀಯ ಕ್ರಿಕೆಟ್ ಆಟಗಾರ್ತಿಯಾದುಲ್ಲೆರ್. ಬಾಂಗ್ಲಾದೇಶದ ಕಾಕ್ಸ್ನ್ ಬಜಾರ್ ಕ್ರಿಕೆಟ್ ಕ್ರೀಡಾಂಗಣೊಡು ಬಾಂಗ್ಲಾದೇಶದ ವಿರುದ್ಧ ಮಾರ್ಚ್ ೯ ಕ್ ಅರೆನ ಅಂತರಾಷ್ಟ್ರೀಯ ಟ್ವೆಂಟಿ ೨೦ (ಟಿ೨೦) ಸುರುತ ಪ್ರದರ್ಶನೊನು ಮಲ್ತೆರ್. ಅಂಚನೆ ಅವ್ವೆ ವರ್ಷ ಆಗಸ್ಟುಡು ವರ್ಮ್ಸ್ಲೆ ಬುಕ್ಕೊ ಸ್ಕಾರ್ಬರೊಡು ಇಂಗ್ಲೆಂಡ್‌ದ ವಿರುದ್ಧದ ಗೊಬ್ಬುದೊಟ್ಟುಗು ಅರೆನ ಏಕದಿನ ಅಂತರಾಷ್ಟ್ರೀಯ ಕ್ರಿಕೆಟ್ ಬುಕ್ಕೊ ಟೆಸ್ಟ್ ಕ್ರಿಕೆಟ್ ಸುರುತ ಪಂದ್ಯೊಲೆನ್ ಗೊಬ್ಬ್ಯೆರ್. ೫ ಜುಲೈ ೨೦೧೭ತ ಪೊರ್ತುಗು ಆರ್ ರಡ್ಡ್ ಟೆಸ್ಟ್ಲಲು, ೨೭ ಒಡಿಐಲು ಬುಕ್ಕೊ೨೨ ಟಿ೨೦ ಪಂದ್ಯೊಲೆನ್ ಭಾರತೊಗಾತ್ರ ಗೊಬ್ಬುದೆರ್. ಮೆರ್ ಬಲಗೈ ಬ್ಯಾಟಿಂಗ್ ಬುಕ್ಕೊ ಬಲಗೈ ಮಧ್ಯಮ ಪಾತ್ರ ಬೌಲಿಂಗ್ ಅಂಚನೆ ಆಲ್ ರೌಂಡರ್ ಆದಿತ್ತೆರ್.

## ಜೀವನ
ಶಿಖಾ ಪಾಂಡೆ ಅರೆನ ಶಾಲಾ-ಶಿಕ್ಷಣೊನು ಭಾರತದ ಮಾಧ್ಯಮಿಕ ಶಿಕ್ಷಣ ಕೇಂದ್ರ ಮಂಡಳಿದಡಿಟ್ ಮಲ್ತೆರ್. ಗೋವಾ ಕಾಲೇಜಿಡ್  ವಿದ್ಯುನ್ಮಾನ್ ಬುಕ್ಕೊ ಇಲೆಕ್ಟ್ರಿಕಲ್ ಇಂಜಿನಿಯರಿಂಗ್ ಪದವಿ ಪಡೆತೆರ್. ೨೦೧೧ಡ್ ಭಾರತದ ವಾಯುಪಡೆಗೆ ಸೇರ್ದ್ ಅವೆಡ್ದ್ ಬುಕ್ಕೊ ಏರ್ ಟ್ರಾಫಿಕ್ ನಿಯಂತ್ರಕೆರಾಯೆರ್ 

## ಸಾಧನೆಲು
ಐಸಿಸಿ ಮಹಿಳಾ ವಿಶ್ವಕಪ್ ೨೦೧೭ಡ್ ರನ್ನರ್ ಆಫ್ ಆಯಿನ ಭಾರತ ಮಹಿಳಾ ಕ್ರಿಕೆಟ್ ತಂಡದ ಸದಸ್ಯೆ ಶಿಖಾ ಪಾಂಡೆಗ್ ಭಾರತೀಯ ವಾಯುಪಡೆಡ್ದ್ ಸನ್ಮಾನ ಮಲ್ತೆರ್. ನವ ದೆಹಲಿದ ಏರ್ ಹೆಡ್ಕಾರ್ಟರ್ಸ್ನಡ್ ಏರ್ ಚೀಫ್ ಮಾರ್ಷಲ್ ಬಿ.ಎಸ್.ಧನೊವಾಡ್ದ್ ಕ್ರಿಕೆಟರ್ ಚೆಕ್ ಬುಕ್ಕೊ ಪದಕ ಪಡೆತೆರ್. ಐಸಿಸಿ ಮಾಹಿಳಾ ವಿಶ್ವಕಪ್ ೨೦೧೭ದ ಸಮಯೊಡು ಜೂನ್ ೨೪ ಡ್ದ್ ಜುಲೈ ೧೭ ಮುಟ್ಟ ನಡತಿನ ಪಂದ್ಯಾವಳಿಡ್ ಶಿಖಾ ಪಾಂಡೆ ಅದ್ಭುತ ಪ್ರದರ್ಶನ ಕೊರ್ತೆರ್. ೧೨ ವರ್ಷದ ಅಂತರೊಡ್ದು ಬುಕ್ಕೊ ಅಂತಿಮ ಗೆಲ್ಮೆ ಸಾಧಿಸಯೆರೆ ಆರ್ ತಂಡಗು ಸಹಾಯ ಮಲ್ತೆರ್.

## ಉಲ್ಲೇಕೊಲು

ವರ್ಗೊ:ವ್ಯಕ್ತಿಲು
ವರ್ಗೊ:ಗೊಬ್ಬುದಾರ್
ರಮಾನಾಥ ರೈ

ಬೆಳ್ಳಿಪ್ಪಾಡಿ **ರಮಾನಾಥ ರೈ** (ಪುಟ್ಟು:೧೩ ಸೆಪ್ಟೆಂಬರ್ ೧೯೫೨), ಇಂಬೆರ್ ಕರ್ನಾಟಕ ರಾಜ್ಯೋದ ರಾಜಕಾರಣಿ, ಬ೦ಟ್ವಾಳ ಕ್ಷೇತ್ರೊನು ಪ್ರತಿನಿಧಿಸಾಯಿನಾರ್. ಒಟ್ಟು ೫ ಸರ್ತಿ ಶಾಸಕರಾದ್ ಗೆಂದ್‍ದ್ ಬತ್ತೆರ್. ೨೦೧೩ತ ಸಾರ್ವತ್ರಿಕ ಓಟುಡ್ ಭಾರತೀಯ ಕಾಂಗ್ರೆಸ್ ಪಕ್ಷದ ಶಾಸಕೆ ಅದ್ ಕರ್ನಾಟಕ ಸರಕಾರೊದ ಮಂತ್ರಿ ಅದ್ ಉಲ್ಲೆರ್.
## ನಿರ್ವಹಣೆ ಮಾಲ್ತಿನ ಹುದ್ದೆಲು
* ಕರ್ನಾಟಕ ಸರಕಾರೊತ ಅರಣ್ಯಬುಕ್ಕೊ ಜೀವಿಶಾಸ್ತ್ರ ಸಚಿವ ಅತೆರ್-೨೦೧೩.
* ಕರ್ನಾಟಕ ಸರಕಾರೊತ ಸಾರಿಗೆ ಸಚಿವ ಅತೆರ್-೨೦೦೨.
* ೫ ಸರ್ತಿ ಶಾಸಕರಾದ್ 
ಬೆಂದಿನಾರ್.
* 1992 ಗೃಹ ರಾಜ್ಯ ಸಚಿವರಾತೆರ್
* 1994 ಅಬ್ಕಾರಿ ಸಚಿವ
* 1999 ಬಂದರು, ಮೀನುಗಾರಿಕೆ ಬುಕ್ಕ ಮಲೆನಾಡು ಪ್ರದೇಶಾಬಿವೃದ್ಧಿ ಸಚಿವ
* 2013ಟ್ 14ನೇ ವಿಧಾನಸಭೆಗ್ ನಡೆತ್ತಿನ ಸಾರ್ವತ್ರಿಕ ಚುನಾವಣೆಟ್ ಗೆಲ್ತೆರ್.
* 1982 ಅಧ್ಯಕ್ಷೆರ್, ಬಂಟ್ವಾಳ ತಾಲ್ಲೂಕು ಕೃಷಿ ಗ್ರಾಮಿಣಾಭೀವೃದ್ಧಿ ಬ್ಯಾಂಕ್
* ಮಲ್ನಾಡ್ ಅಭಿವೃದ್ಧಿ ನಿಗಮೊತ ಅಧ್ಯಕ್ಷೇರ್ ಆತೆರ್.
* ಬಯಲು ಸೀಮೆ ಆಭಿವೃದ್ಧಿ ನಗಮೊತ ಅಧ್ಯಕ್ಷೇರ್ ಆತ್ ಬೆಲೆ ಮಾಲ್ತೆರ್.
* ಕರ್ನಾಟಕ ಮೀನುಗಾರಿಕೆ ಅಭಿವೃದ್ಧಿ ನಿಗಮೊತ ಅಧ್ಯಕ್ಷೇರ್ ಆತೆರ್.

## ಸೇವೆ ಮಾಲ್ತಿನ ಇತರೆ ಸಂಘೊಲು
* ದಕ್ಷಿಣ ಕನ್ನಡ ಕಾಂಗ್ರೆಸ್ ಪಕ್ಷ ತಾ ಅದ್ಯಕ್ಷೇರ್ ಅತ್ ಬೇಲೆ ಬೆಂದಿನಾರ್.
*  ಕರ್ನಾಟಕ ರಾಜ್ಯ ಕಾಂಗ್ರೆಸ್ ಸಮಿತಿತ್ ಪ್ರದಾನ ಕಾರ್ಯದರ್ಶಿ ಆತ್ ಬೆಲೆಮಾಲ್ತೆರ್.
* ಕರ್ನಾಟಕ ರಾಜ್ಯ ಕಾಂಗ್ರೆಸ್ ಸಮಿತಿತ್ ಜತೆ ಕಾರ್ಯದರ್ಶಿ ಆತ್ ಬೆಲೆಮಾಲ್ತೆರ್.
* ಕರ್ನಾಟಕ ರಾಜ್ಯ  ಯೂತ್ ಕಾಂಗ್ರೆಸ್ ಸಮಿತಿತ್  ಕಾರ್ಯದರ್ಶಿ ಆತ್ ಬೆಲೆಮಾಲ್ತೆರ್.
* ದಕ್ಷಿಣ ಕನ್ನಡ ಯೂತ್ ಕಾಂಗ್ರೆಸ್ ಸಮಿತಿತ್  ಅಧ್ಯಕ್ಷೆ ಆತ್ ಬೆಲೆಮಾಲ್ತೆರ್.
* ದಕ್ಷಿಣ ಕನ್ನಡ ಯೂತ್ ಕಾಂಗ್ರೆಸ್ ಸಮಿತಿತ್  ಪ್ರದಾನ ಕಾರ್ಯದರ್ಶಿ ಆತ್ ಬೆಲೆಮಾಲ್ತೆರ್.
* ಬಂಟ್ವಾಳ ಕಾಂಗ್ರೆಸ್ ಸಮಿತಿತ್  ಅದ್ಯಕ್ಷೆ ಆತ್ ಬೆಲೆಮಾಲ್ತೆರ್.

## ವಿದೇಶ ಪ್ರವಾಸೊ
ರಷ್ಯಾ, ಚೈನ, ಜರ್ಮನಿ ಬುಕ್ಕ
ಯುರೋಪ್ ದೇಶಲು, ಬಹರೈನ್, ಲಂಡನ್, ಸ್ವಿಟ್ಜರ್ಲೆಂಡ್, ಬೆಲ್ಜಿಯಂ, ಸ್ವೀಡನ್.

## ಉಲ್ಲೇಕೊಲು

ವರ್ಗೊ:ರಾಜಕಾರಣಿಲು
ವರ್ಗೊ:ವ್ಯಕ್ತಿಲು
ವಿಕಿಪೀಡಿಯ

**ವಿಕಿಪೀಡಿಯ** ಏರ್ ಬೋಡಾಂಡಲಾ ಸಂಪಾದನೆ ಮಲ್ಪುನ ಒಂಜಿ ಮಾತಾ ಬಾಸೆ ಅದರಿಸಯಿನ ಅಂತರ್ಜಾಲ ವಿಶ್ವಕೋಶ, ಉಂದೆನ್ ವಿಕಿಪೀಡಿಯನ್ಸ್ ಪನ್ಪಿನ ಸ್ವಯಂಸೇವಕೆರೆನ ಸಮುದಾಯ ಮುಕ್ತ ಸಹಯೋಗ ಬುಕ್ಕೊ ವಿಕಿ ಸಾಫ್ಟ್ ವೇರ್ ಮೀಡಿಯಾವಿಕಿ ಮೂಲಕ ಬರೆದ್ ನಡಪಾವೊಂದುಲ್ಲೆರ್. ವಿಕಿಪೀಡಿಯ ಇತಿಹಾಸೊಡು ಜಾಸ್ತಿ ಮಲ್ಲ ಬುಕ್ಕೊ ಜಾಸ್ತಿ ಓದುನ ಉಲ್ಲೇಕ ಕೃತಿ ಆದುಂಡು, ಬುಕ್ಕೊ ಉಂದು ಸತತವಾದ್ ಜಾಸ್ತಿ ಭೇಟಿ ಕೊರ್ಪಿನ ಪತ್ತ್ ವೆಬ್ಸೈಟ್ ಲೆಡ್ ಒಂಜಿ ಸ್ಥಾನೊಡು ಉಂಡು; ಜುಲೈ ೨೦೨೪ ಡ್ದ್, ಸೆಮ್ರುಶ್ ಡ್ದ್ ಐನ್ ನೇ ಸ್ಥಾನೊಡು ಉಂಡು, ಬುಕ್ಕೊ ಸಿಮಿಲರ್ವೆಬ್ ಡ್ದ್ ಏಳನೇ ಸ್ಥಾನೊಡು ಉಂಡು. ಜಿಮ್ಮಿ ವೇಲ್ಸ್ ಬುಕ್ಕೊ ಲ್ಯಾರಿ ಸ್ಯಾಂಗರ್ ಜನವರಿ ೧೫, ೨೦೦೧ಡ್ ಸ್ಥಾಪನೆ ಮಲ್ತಿನ ವಿಕಿಪೀಡಿಯೊನು ೨೦೦೩ಡ್ದ್ ಬುಕ್ಕೊ ವಿಕಿಮೀಡಿಯಾ ಫೌಂಡೇಶನ್ ಪನ್ಪಿನ ಒಂಜಿ ಅಮೆರಿಕದ ಲಾಭರಹಿತ ಸಂಸ್ಥೆ ಆದ್ ಓದುಗೆರೆನ ದಾನೊಡ್ದ್ ನಿಧಿ ಮಲ್ಪುಂಡು.

## ಉಲ್ಲೇಕೊಲು
ಎ.ಸಿ.ಭಂಡಾರಿ

ಎ.ಸಿ. ಭಂಡಾರಿ ಮೇರ್ ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿ ಗುರ್ಕಾರ್ರು ಆತ್ ೨೦೧೭-೨೦೧೯ ಮುಟ್ಟ ಸೇವೆ ಮಲ್ತ್ದೆರ್.  ಇಂಬೆರ್  ಬಂಟ್ವಾಳತ ಪುಟ್ಡುತೇರ್. ಮೇರ್ ವಿದ್ಯಾಬ್ಯಾಸೊಡ್ದು ಬುಕ್ಕೊ ಕುಡ್ಲಡ್ ಟೈಪ್ ರೇಟಿಂಗ್ ಶಾಲೆಲೆನ್ ಸ್ಥಾಪನೆ ಮಲ್ತ್ ದ್ ವಾಣಿಜ್ಯ ವಿಭಾಗೊಡು ಸಾರ ಸಾರ ಜೋಕುಲೆಗ್ ಕಲ್ಪಾದಿನಾರ್. ತುಳು ಕೂಟದ ಸ್ಥಾಪಕ ಸದಸ್ಯೆರಾದ್, ಕಾಂಗ್ರೆಸ್ ಪಕ್ಷೊಡು, ಸಂಘ ಸಂಸ್ಥೆಲೆಡ್ ಸಂಘಟಕೆರಾದ್, ಧರ್ಮಕ್ಷೇತ್ರೊಲೆ ನಾಯಕೆರಾದ್ ತನನ್ ತಾನ್ ಗುರುತಿಸೊಂಡಿನಾರ್. ಸರಳ ಸಜ್ಜನಿಕೆದ ಮೇರ್ ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿದ ಗುರ್ಕಾರ್ರು ಆಯಿಬುಕ್ಕೊ ತುಳು ಸಾಹಿತ್ಯತ ಬುಳೆಚ್ಚಿಲ್ ಗ್, ಬುಕ್ಕೊ ದಾಖಲೀಕರಣ, ಗ್ರಂಥಾಲಯ, ಮ್ಯೂಸಿಯಂ, ಹಿರಿಯೆರೆ ನೆಂಪು ಇಂಚಿತ್ತಿ ಮಸ್ತ್ ಕಜ್ಜೊಲೆನ್ ಪಾಡೊಂದು ಉಮೇದ್ ಡ್ ಬೇಲೆ ಮಲ್ತೊಂದುಲ್ಲೆರ್.

## ಉಲ್ಲೆಕೊ

ವರ್ಗೊ:ವ್ಯಕ್ತಿಲು
ಜ್ವಾಲಾ ಗುಟ್ಟಾ

**ಜ್ವಾಲಾ ಗುಟ್ಟಾ** (ಪುಟ್ಟು 7 ಸೆಪ್ಟೆಂಬರ್ 1983) ಒರ್ತಿ ಎಡಕಯಿಟ್ ಬ್ಯಾಡ್ಮಿಂಟನ್ ಗೊಬ್ಬುನಾಲ್ (ಆಟಗಾರ್ತಿ). ವಾರ್ಧಾಡ್ ಭಾರತೀಯ ಪೊಪ್ಪ ಬುಕ್ಕೊ  ಚೀನೀ ಅಮ್ಮಗ್ ಮಗಳಾದ್ ಪುಟ್ಟ್ ನಾಲ್. ಕಿನ್ಯ ಪ್ರಾಯೊಡೆ ಬ್ಯಾಡ್ಮಿಂಟನ್ ಗೊಬ್ಬೆರೆ ಸುರು ಮಲ್ತ್ ನ ಮೇರ್ ಭಾರತದ ಯಶಸ್ವೀ ಡಬಲ್ಸ್ ಗೊಬ್ಬುದ ತಜ್ಞೆಯಾದಿತ್ತೆರ್. ಬುಕ್ಕೊ ರಾಷ್ಟ್ರೀಯ ಬ್ಯಾಡ್ಮಿಂಟನ್ ಚಾಂಪಿಯನಷಿಪ್ ಪದ್ನಾಲ್ ಸರ್ತಿ ಗೆಂದ್‌ದೆರ್. ಗುಟ್ಟಾ ಎಡಗೈ ಸ್ಟ್ರೋಕ್-ಗೊಬ್ಬುಗು ಪುದರ್ ಪಡೆಯಿನಾರ್ ಬುಕ್ಕೊ ಫೋರ್ಹ್ಯಾಂಡ್ ಸೇವೆನ್ ಗಳಸುನ ಕೆಲವೇ ಕೆಲವು ಡಬಲ್ಸ್ ಗೊಬ್ಬುದಕುಲೆನ ಪೈಕಿ ಒರ್ತಿಯಾದುಲ್ಲೆರ್.

## ವೈಯಕ್ತಿಕ ಮಾಹಿತಿ

## ಸುರುತ ಜೀವನ
ಜ್ವಾಲಾ ಗುಟ್ಟಾ 7 ಸೆಪ್ಟೆಂಬರ್ 1983 ಡ್ ಮಹಾರಾಷ್ಟ್ರದ ವಾರ್ಧಾ ಪನ್ಪಿ ಊರುಡು ತೆಲುಗು ಪೊಪ್ಪ ಬುಕ್ಕೊ್ ಚೀನಿಯ ಅಪ್ಪೆಗ್ ಮಗಳಾದ್ ಪುಟ್ಯೆರ್. ಜ್ವಾಲಾನ ಪೊಪ್ಪ ಕ್ರ್ಯಾಂಟಿ ಗುಟ್ಟಾ ಆಂಧ್ರಪ್ರದೇಶದ ಗುಂಟೂರು ಜಿಲ್ಲೆದ ಪೆಡಪುಲಿವರ್ನಿದ ಸ್ವಾತಂತ್ರ್ಯ ಹೋರಾಟಗಾರೆರ್ ಬುಕ್ಕೊ ಎಡಪಂಥೀಯೆರ್ನ ಕುಟುಂಬದರಾದಿತ್ತೆರ್. ಜ್ವಾಲಾ ಗುಟ್ಟಾನ ಅಮ್ಮ ಯಲಾನ್ ಗುಟ್ಟಾ ಸುರುತ ಸರ್ತಿ ಭಾರತೊಗು 1977ಟ್ ಸೇವಾಗ್ರಂ ಆಶ್ರಮೊಗು ತನ್ನ ಅಜ್ಜಿನೊಟ್ಟುಗು ಬತ್ತೆರ್, ಅಲ್ಪ ಆರ್ ಗಾಂಧಿನ ಆತ್ಮಚರಿತ್ರೆ ಬುಕ್ಕೊ ಬೇತೆ ಬೂಕುಲೆನ್ ಚೀನೀ ಬಾಸೆಗ್ ಭಾಷಾಂತರ ಮಲ್ತೆರ್ ಜ್ವಾಲಾ ಗುಟ್ಟಾಗ್ ಇಸಿ ಪನ್ಪಿನ ಕಿನ್ಯ ತಂಗಡಿ ಉಲ್ಲಲ್.

## ಪದಕ ದಾಖಲೆ
# ಮಹಿಳಾ ಬ್ಯಾಡ್ಮಿಂಟನ್
# ಭಾರತನ್ ಪ್ರತಿನಿಧಿಸವುನೆ

**ವಿಶ್ವ ಚಾಂಪಿಯನ್ಷಿಪ್ ಲು**

# ಕಂಚಿದ ಪದಕ - ಮೂಜಿನೇ ಸ್ಥಾನ 2011 ಲಂಡನ್ ಮಹಿಳಾ ಡಬಲ್ಸ್

**ಉಬರ್ ಕಪ್**
# ಕಂಚಿದ ಪದಕ - ಮೂಜಿನೇ ಸ್ಥಾನ 2014 ನವದೆಹಲಿ ಮಹಿಳಾ ತಂಡ

#ಕಂಚಿದ ಪದಕ - ಮೂಜಿನೇ ಸ್ಥಾನ 2016 ಕುನ್ಷಾನ್ ಮಹಿಳಾ ತಂಡ

**ಕಾಮನ್ವೆಲ್ತ್ ಗೇಮ್ಸ್**

# ಬಂಗಾರ್ ದ ಪದಕ - ಪ್ರಥಮ ಸ್ಥಾನ ದೆಹಲಿ ಮಹಿಳಾ ಡಬಲ್ಸ್
# 
# ಬೊಳ್ಳಿ ಪದಕ - ರಡ್ಡನೇ ಸ್ಥಾನ 2010 ದೆಹಲಿ ಮಿಶ್ರ ತಂಡ
# 
# ಬೊಳ್ಳಿ ಪದಕ - ರಡ್ಡನೇ ಸ್ಥಾನ 2014 ಗ್ಲ್ಯಾಸ್ಗೋ ಪೊಂಜೊಲೆನ ಡಬಲ್ಸ್
# 
# ಕಂಚಿದ ಪದಕ - ಮೂಜಿನೇ ಸ್ಥಾನ 2006 ಮೆಲ್ಬರ್ನ್ ಮಿಶ್ರ ತಂಡ

ಲಂಡನ್ ಡ್ ನಡತಿನ 2011 ದ ಬಿಡಬ್ಲ್ಯುಎಫ್ ವಿಶ್ವ ಚಾಂಪಿಯನ್ಶಿಪ್ ಬುಕ್ಕೊ 2010 ದ ಬುಕ್ಕೊ 2014ದ ಕಾಮನ್ವೆಲ್ತ್ ಕ್ರೀಡಾಕೂಟೊಡು ಕಂಚಿದ ಪದಕೊಲೆನ್ ಬ್ಯಾಡ್ಮಿಂಟನ್ಗ್ ಮಸ್ತ್ ಗೆಂದ್ ದೆರ ಬುಕ್ಕೊ ಮಹಿಳಾ ಡಬಲ್ಸ್ ವಿಭಾಗೊಡು  ದೇಶೊಡು ಸುರುತ ಸರ್ತಿ ಬಂಗಾರ್ ದ ಪದಕ ಪಡೆತೆರ್. ನ್ಯೂದಿಲ್ಲಿಡ್ ನಡತಿನ 2014 ಥಾಮಸ್ ಬುಕ್ಕೊ ಉಬರ್ ಕಪ್‌ಡ್ ಕಂಚಿದ ಪದಕೊಲು ಪಡೆತೆರ್, ಬ್ಯಾಡ್ಮಿಂಟನ್ ಏಷ್ಯಾ ಚಾಂಪಿಯನ್ಶಿಪ ಡ್ ಕಂಚಿದ ಪದಕ ಅವ್ವೆ ವರ್ಷೊಡು ಬುಕ್ಕೊ ಮಸ್ತ್ ಮಲ್ಲ ಅಂತರರಾಷ್ಟ್ರೀಯ ಪಂದ್ಯಾಟೊಲೆಡ್ ಕಡೆತ ಬುಕ್ಕೊ ಸೆಮಿ-ಫೈನಲ್ ಪಂದ್ಯೊಲೆನ್ 2009 ಡ್ ಗೊಬ್ಬುದೆರ್.
ಗುಟ್ಟಾ ಡಬಲ್ಸ್ ಬ್ಯಾಡ್ಮಿಂಟನ್ಗ್ ಭಾರತೊಗು ಮಾನ್ಯತೆ ಕನತ್ ಕೊರ್ತಿನಾರ್. ಮಾತ ಮುಖ್ಯ ಅಂತರರಾಷ್ಟ್ರೀಯ ಬ್ಯಾಡ್ಮಿಂಟನ್ ಪಂದ್ಯಾಟ ಬುಕ್ಕೊ ಬಹು ಕ್ರೀಡಾ ಪಂದ್ಯಾವಳಿಟ್ ಪದಕ ಗೆಂದ್‌ದೆರ್.

## ವೈಯಕ್ತಿಕ ಜೀವನ
ಜ್ವಾಲಾ ಗುಟ್ಟಾ ಬ್ಯಾಡ್ಮಿಂಟನ್ ಆಟಗಾರೆ ಆದಿತ್ತಿನ ಚೇತನ್ ಆನಂದ್ ಪನ್ಪಿನಾರೆನ ಒಟ್ಟಿಗೆ್ 2005 ರ ಜುಲೈ 17 ಕ್ಕ್ ಮದಿಮೆ ಆಯೆರ್.೨೦೧೧ ಜೂನ್ 29, ಕ್ಕ್ ವಿವಾಹ ವಿಚ್ಛೇದನ ಪಡೆಯೆರ್.

ಮಹಿಳಾ ಸಬಲೀಕರಣ ಸಮಸ್ಯೆಲು, ತಂಬಾಕು ವಿರೋಧಿ ಬುಕ್ಕೊ ಮೃಗಾಲಯ ವಿರೋಧಿ ಪ್ರಚಾರೊಲು ಇಂಚಿತ್ತಿ ಕೆಲವು  ಸಾಮಾಜಿಕ ಕಾರಣೊಲೆನ್ ಜ್ವಾಲಾ ಬೆಂಬಲಿಸದೆರ್. ಐಸ್ ಬಕೆಟ್ ಚಾಲೆಂಜ್, ಸ್ವಚ್ ಭಾರತ್ ಅಭಿಯಾನ ಇಂಚಿತ್ತಿ ಕೆಲವು ಶಿಬಿರೊಲೆಡ್ ಆರ್ ಭಾಗವಹಿಸದೆರ್. ಜ್ವಾಲಾ ಗುಟ್ಟಾ ಇಂಡಿಯನ್ ಬ್ಯಾಡ್ಮಿಂಟನ್ ಲೀಗ್ನ (ಐಬಿಎಲ್) ಶಾಲಾ ಕಾರ್ಯಕ್ರಮ 'ಷಟಲ್ ಎಕ್ಸ್ಪ್ರೆಸ್' ನ್ ಪುಣೆಡ್ ಶಾಲಾ ಜೋಕುಲೆಗದ್ ಬಿಡುಗಡೆ ಮಲ್ತೆರ್.

## ಉಲ್ಲೇಕೊಲು

ವರ್ಗೊ:ಗೊಬ್ಬುದಕುಲು
ರಾಣಿ ರಾಂಪಾಲ್

thumb|ರಾಣಿ ರಾಂಪಾಲ್ (ನೀಲಿ ಬಣ್ಣ)
**ರಾಣಿ ರಾಂಪಾಲ್** ಪುಟ್ಟಿದಿನಿ  ಡಿಸೆಂಬರ್ ೪ ೧೯೯೪.ಆರ್ ಭಾರತದ ಹಾಕಿ ಗೊಬ್ಬುದಾರಾದುಲ್ಲೆರ್.ಆರೆನ ೧೫ನೇ ವರ್ಷೊಡು ಭಾರತದ ರಾಷ್ಟ್ರೀಯ ಹಾಕಿ ತಂಡೊಡಿತ್ತ್ ದ್೨೦೧೦ ನೇ ವಿಶ್ವಕಪ್‍ ಡ್ ಭಾಗವಹಿಸದೆರ್.

## ಸುರುತ ಜೀವನ
ರಾಣಿ  ರಾಂಪಾಲ್  ಡಿಸೆಂಬರ್ ೪, ೧೯೯೪ ಡ್ ಹರ್ಯಾಣದ ಕುರುಕ್ಷೇತ್ರ ಜಿಲ್ಲೆದ ಶಹಾಬಾದ್ ಮಾರ್ಕಂಡ ಪನ್ಪಿನಲ್ಪ ಪುಟ್ಯೆರ್,ಆರ್ ಬಡ ಕುಟುಂಬದ ಹಿನ್ನಲೆನ್ ಹೊಂದ್ ದಿತ್ತಿನಾರ್. ಅರೆನ ಪೊಪ್ಪಗ್ ಬಂಡಿ ಒಯಿಪುನ ಉದ್ಯೋಗ.2003 ಡ್ ರಾಣಿ ಹಾಕಿ ತರಬೇತಿನ್ ಸುರು ಮಲ್ತೆರ್  ಬುಕ್ಕೊ ದ್ರೋಣಾಚಾರ್ಯ ಪ್ರಶಸ್ತಿನ ಪಡೆಯಿನ ಬಲ್ದೇವ್ ಸಿಂಗ್ ನ ಮಾರ್ಗದರ್ಶನೊಡು ಶಹಬಾದ್ ಹಾಕಿ ಅಕಾಡೆಮಿಡ್ ತರಬೇತಿ ಪಡೆಯೆರ್.  ವೃತ್ತಿಪರವಾದ್ ಗೊಬ್ಬೆರೆ ಸುರು ಮಲ್ಪುನಗ ಗೋಸ್ಪೋರ್ಟ್ಸ್ ಫೌಂಡೇಷನ್, ಕ್ರೀಡಾ ಸರ್ಕಾರೇತರ  ಸಂಸ್ಥೆಲು ದುಡ್ಡು ಕಾಸ್ ದ  ಬೆಂಬಲ ಕೊರೊಂದಿತ್ತೊ.

## ವೃತ್ತಿಜೀವನ
2009  ಜೂನ್‍ ಡ್ ರಷ್ಯಾ ಕಜನ್ನಡ್ ನಡತಿನ ಚಾಂಪಿಯನ್ಸ್ ಚಾಲೆಂಜ್ ಟೂರ್ನಮೆಂಟ್‍ದ ಕಡೆತ ಪಂದ್ಯೊಡು 4 ಗೋಲ್ ಲೆನ್ ಹಾಕ್ ದ್  ಭಾರತ ತಂಡೊನ್ ಗೆಂದಾಯೆರ್. ಆರ್ "ಟಾಪ್ ಗೋಲ್ ಸ್ಕೋರರ್"ಬುಕ್ಕೊ "ಟೂರ್ನಮೆಂಟ್‍ ದ ಯುವ ಆಟಗಾರ್ತಿ" ಪನ್ಪಿ ಬಿರ್ದ್ ಪಡೆಯೆರ್.

2009 ನವೆಂಬರ್‍ ಡ್ ನಡತಿನ ಏಷ್ಯಾ ಕಪ್‍ ಡ್ ಭಾರತೀಯ ತಂಡೊ ಬೊಳ್ಳಿ ಪದಕ ಗೆಂದುನೆಟ್ ಅರೆನ ಪಾತ್ರ ಪ್ರಮುಖವಾದಿತ್ತ್ಂಡ್. 2010 ಡ್ ಕಾಮನ್ವೆಲ್ತ್ ಕ್ರೀಡಾಕೂಟ ಬುಕ್ಕೊ 2010 ಏಷ್ಯನ್ ಕ್ರೀಡಾಕೂಟೊಡು ಭಾರತದ ರಾಷ್ಟ್ರೀಯ ತಂಡದೊಟ್ಟುಗು ಗೊಬ್ಬಿ ಬುಕ್ಕೊ ರಾಮ್ಪಾಲ್ 2010ಡ್ ಮಹಿಳಾ ಆಲ್ ಸ್ಟಾರ್ ತಂಡೊನು ಸೇರಿಯೆರ್. 2010ಡ್ ಏಷ್ಯನ್ ಕ್ರೀಡಾಕೂಟೊಡು ಗ್ವಾಂಗ್ಝೌಡ್ ಅರೆನ ಕಾರ್ಯ ನಿರ್ವಹಣೆದ ಆಧಾರದ ಮಿತ್ತ್ ಏಷ್ಯನ್ ಹಾಕಿ ಫೆಡರೇಶನ್ ಆಲ್ ಸ್ಟಾರ್ ತಂಡೊಗು  ಅರೆನ್ ಸೇರ್ಸಾವೊಂಡೆರ್.

ಅರ್ಜೆಂಟೀನಾದ ರೊಸಾರಿಯೋ ಡ್ ನಡತಿನ 2010 ಮಹಿಳಾ ಹಾಕಿ ವಿಶ್ವಕಪ್‍ ಡ್ ಅರ್ ಒಟ್ಟು ಏಳ್ ಗೋಲ್ ಲೆನ್ ಹಾಕ್ ದೆರ್, ಉಂದು ವಿಶ್ವ ಮಹಿಳಾ ಹಾಕಿ ಶ್ರೇಯಾಂಕಡ್ ಒರ್ಬ್ ನೆ ಸ್ಥಾನೊಡುವುಂಡು.ಉಂದು 1978 ದಿಂಚಿಲ ಭಾರತದ ಅತ್ಯುತ್ತಮ ಪ್ರದರ್ಶನವಾದುಂಡು. 2010 ನ ಎಫ್ಐಹೆಚ್ ಮಹಿಳಾ ಯುವ ಆಟಗಾರ ಪ್ರಶಸ್ತಿಗ್ ನಾಮನಿರ್ದೇಶನ ಆಯೀಣಾ ಏಕೈಕ ಭಾರತೀಯ ಪೊಂಜೊ ಪನ್ಪಿ ಹೆಗ್ಗಳಿಕೆ ಮೆರೆನ ಪಾಲ್ ಗುಂಡು. ಮಹಿಳಾ ಹಾಕಿ ವಿಶ್ವಕಪ್ 2010ನ ಪಂದ್ಯಾವಳಿಡ್ ಅಗ್ರ ಕ್ಷೇತ್ರ ಗೋಲ್ ಸ್ಕೋರರ್ ಆದ್ ಅರೆನ ನಾಕ್ಷತ್ರಿಕ ಪ್ರದರ್ಶನೊನು ಗುರುತಿಸದ್  ಅರೆಗ್ "ಅತ್ಯುತ್ತಮ ಯುವ ಆಟಗಾರ್ತಿ ಪಂದ್ಯಾವಳಿದ ಪ್ರಶಸ್ತಿ" ಕೊರ್ತೆರ್.
2013 ಡ್ ಜೂನಿಯರ್ ವಿಶ್ವಕಪ್‍ ಡ್ ಮೆರೆನ್ "ಪ್ಲೆಯೆರ್  ಆಫ್‍ ಟೂರ್ನಮೆಂಟ್‍' ಪಂದ್ ತೀರ್ಮಾನ ಮಲ್ತೆರ್, ಭಾರತ ಕಂಚಿದ ಪದಕ ಗೆಂದುನ ಮೂಲಕ ಗೊಬ್ಬು ಮುಕ್ತಾಯ ಆಂಡ್. ಮೆರ್ FICCI 'ಕಮ್ಬ್ಯಾಕ್ ಆಫ್ ದಿ ಇಯರ್ 2014' ಪ್ರಶಸ್ತಿಗೆ ಪಾತ್ರರಾದುಲ್ಲೆರ್.

## ಉಲ್ಲೇಕೊಲು

ವರ್ಗೊ:ಗೊಬ್ಬುದಕುಲು
ನೇಹಾ ಅಗರ್ವಾಲ್

**ನೇಹಾ ಅಗರ್ವಾಲ್** ಭಾರತದ ಎಡ್ಡೆ ಟೇಬಲ್ ಟೆನ್ನಿಸ್ ಗೊಬ್ಬುದಾರ್ (ಆಟಗಾರ್ತಿ).

## ಪುಟ್ಟು
ನೇಹ *ಜನವರಿ ೧೧, ೧೯೯೦ *ಡ್ ಪುಟ್ಯೆರ್. 
ಮೇರೆನ ಜೀವನದ ಎಡ್ಡೆ ಸ್ತಾನೊನು ಒಲಂಪಿಕ್ಸ್‌ಡ್ದ್  ಪಡೆತೆರ್.

## ವಿದ್ಯೆ
ಮೇರ್ ಪ್ರಾಥಮಿಕ ಶಿಕ್ಷಣೊ **[[ದೆಹಲಿ]] ಪಬ್ಲಿಕ್ ಸ್ಕೂಲ್ ''ಡ್ ಮಲ್ದೆರ್, ಅಂಚನೆ ಕಾಲೇಜು ಶಿಕ್ಷಣೊನು ಸೆಂಟ್ ಸ್ಟೆಫೆನ್ಸ್ ಕಾಲೇಜ್‍ಡ್ ಮಲ್ದೆರ್. ಮೇರ್ ಸ್ಪೊರ್ಟ್ಸ್ ಮ್ಯಾನೆಜ್ ಪನ್ಪಿ ವಿಶ್ಃಯೋಡೂ ಮಾಸ್ಟರ್ಸ್ ಮಲ್ದೆರ್

== ಮಾಹಿತಿ ==
ದೇಶ             -   ಭಾರತ

ನೆಲೆ       - ದೇಹಲಿ   
                           
ಪುಟ್ಟಿ ತಾರೀಕ್  -೧೧-ಜನೇವರಿ-೧೯೯೦
ಗೊಬ್ಬುದ ಶೈಲಿ     -  ಬಲಗೈ.

ಎತ್ತರ            - ೧.೭೦ ಮಿ (೫ಫಿಟ್ ೭ ಇಂಚ್)

ತೂಕ             - ೬೭ ಕೆ.ಜಿ<

== ಸಾಧನೆ ==
ಮೆರ್ ಒಟ್ಟು ೩ ಪದಕೊಲೆನ್ ಪಡೆತೆರ್. ಅವೆಟ್ ೧ ಬಂಗಾರ್ ದ ಪದಕ  ಬುಕ್ಕೊೊಂಜಿ ಕಂಚಿದ ಪದಕ

== ಹೊಸದಿಲ್ಲಿ ==
ಶ್ರೀಲಂಕಾ ಬುಕ್ಕೊ ಕೆನಡಾ ವಿರುದ್ದ ಗೆಲ್ತಿನ ಭಾರತ ಪೊಂಜೊಲೆ ತಂಡ **ಕಾಮನ್ ವೇಲ್ತ್ ಟೇಬಲ್ ಟೆನ್ನಿಸ್ ಚಾಂಪಿಯನ್ ಷಿಪ್'''ದ  ರಡ್ಡ್ ನೆ ಸುತ್ತುಗು ಬತ್ತ್ತಂಡ್. 'ಸಿ' ಗುಂಪುದ ಪಂದ್ಯೊಡು ಸುರುಕು ಶ್ರೀಲಂಕನ್ ೩-೦ ಅಂತರೊಡು ಸೋಪಯಿನ ಭಾರತ ತಂಡ ಬುಕ್ಕೊ ಕೆನಡದ ಎದುರು ೩-೦ ಅಂತರೊಡು ಗೆಲ್ಮೆ ಪಡೆತ್ಂಡ್.ವಿಶ್ವೊಡು ೨೩೪ ಶ್ರೇಣಿ
ಪಡೆತಿನ ಮೌಮಾ ದಾಸ್,ಲಂಕಾ ಗೊಬ್ಬುದಾರ್ ಇಶಾರಾ ಮದುರಾಂಗಿನ ವಿರುದ್ದ ಸುರುಕು ಆತಂಕ ಇತ್ತ್ಂಡಲ ಕಡೆಕ್ ಯಶಸ್ವಿದ ತಾದಿ ಪತ್ಯೆರ್.ಸುರುತ ಗೇಮ್‌‍ದ ಸುರುಕು್ ೧೩-೧೫ ಅಂತರೊಡು ಹಿನ್ನಡೆ ಇತ್ತಿನ ಮೌಮಾ ಅನುಭವದ ಗೊಬ್ಬು ಪ್ರದರ್ಶಿಸಯೆರ್.
ಮೂಜಿನೆ ಗೇಮ್‌ಡ್ ಭಾರತದ ನೇಹಾ ಅಗರ್ವಾಲ್ ರಿದ್ಮಿ ಕರದನಾರ್ಚಿನ ವಿರುದ್ದ ೧೧-೪, ೧೧-೬, ೧೧-೫ ಅಂತರೊಡು ಗೆಂದ್ ದ್ ಭಾರತೊಗು ೩-೦ ಅಂತರದ ಗೆಲ್ಮೆ ಕೊನತ್ ಕೊರಿಯೆರ್.

## ಪಿದಯಿದ ಕೊಲಿಕ್ಕೆಲು
ಚಿತ್ರೊಲು

## ಉಲ್ಲೇಕೊಲು

ವರ್ಗೊ:ಗೊಬ್ಬುದಕುಲು
ರಕ್ಷಿತಾ

thumb|೨೦೨೦ ರಲ್ಲಿ ರಕ್ಷಿತಾ
**ರಕ್ಷಿತಾ** ಪುದರ್‌ದ ಕನ್ನಡ ಸಿನೆಮೊ ನಟಿ ಶ್ವೇತಾ (ಪುಟ್‍ನೆ ಮಾರ್ಚ್ ೩೧, ೧೯೮೪), ಇಂಬೆರೆನ್ ಜನಪ್ರಿಯವಾದ್ ರಕ್ಷಿತಾ ಪಂಡ್‍ದ್ ಲೆಪ್ಪುವೆರ್. ಮೇರ್ ಒರ್ತಿ ಭಾರತ ದೇಸೊದ ರಾಜಕಾರಣಿ ಬುಕ್ಕೊ ಮಾಜಿ ನಟಿ. ಆರ್ ಕನ್ನಡ, ತಮಿಳು ಬುಕ್ಕೊ ತೆಲುಗು ಬಾಸೆಲೆಡ್ ಅಬಿನಯೊ ಮಲ್ತೆರ್.  ರಕ್ಷಿತಾ  ಪುನೀತ್ ರಾಜ್‌ಕುಮಾರ್ ಮೇರೆಟ್ಟುಗೆ ೨೦೦೨ಡ್ ಕನ್ನಡ ಸಿನೆಮೊ ಅಪ್ಪುಡು ಅಬಿನಯಿಸದೆರ್. ಬುಕ್ಕೊ ಆರ್ ಮಸ್ತ್ ಕನ್ನಡೊ ಬುಕ್ಕೊ ತೆಲುಗು ಸಿನೆಮೊಲೆಡ್ ಅಬಿನಯಿಸದೆರ್.

ಕಾಂಗ್ರೆಸ್‍ ಪಕ್ಷೊಡು ಸೇರೊಂದು ಆರೆನ ರಾಜಕೀಯ ಬೇಲೆದ ಬದ್‍ಕ್ ೨೦೧೨ಡ್ ಸುರುವಾಂಡ್. ಅಯಿತ ಪೊಂಜೋವುಲೆ ವಿಬಾಗೊದ ಗುರ್ಕಾರ್ರ್ ಆದ್ ಸೇವೆ ಮಲ್ತೆರ್. ಬುಕ್ಕೊ ಆರ್ ೨೦೧೩ಡ್ ಜನತಾ ದಳ (ಸೆಕ್ಯುಲರ್)ಗ್ ಸೇರಿಯೆರ್.

## ಸಿನೆಮಾ ನಿರ್ದೇಶನ

## ರಕ್ಷಿತಾ ಅಬಿನಯೊ ಮಲ್ತಿನ ಸಿನೆಮೊಲು

## ದೂರದರ್ಶನೊಡು
* 2010 - ಸ್ವಯಂವರೊ - ಹೋಸ್ಟ್ (ಸುವರ್ಣ ಟಿವಿ ಕನ್ನಡ)
* 2014 - * ತಾಕಾ ಧಿಮಿ ದ ಡ್ಯಾನ್ಸಿಂಗ್ ಸ್ಟಾರ್ * - ತೀರ್ಪುಗಾರ್ತಿ (ಇಟಿವಿ ಕನ್ನಡ)
* 2015 - * ಪುಟಾನಿ ಪಂಟ್ರು ಸೀಸನ್ ೨ * - ತೀರ್ಪುಗಾರ್ತಿ (ಸುವರ್ಣ ಟಿವಿ ಕನ್ನಡ)
* 2017- ಕಾಮಿಡಿ ಖಿಲಾಡಿಲು - ತೀರ್ಪುಗಾರ್ತಿ (ಝೀ ಕನ್ನಡ)
* 2017- ನೃತ್ಯ ಕರ್ನಾಟಕ ನೃತ್ಯ-ಕುಟುಂಬ ಯುದ್ಧ- ತೀರ್ಪುಗಾರ್ತಿ (ಝೀ ಕನ್ನಡ)
* 2018- ಕಾಮಿಡಿ ಖಿಲಾಡಿಲು ಸೀಸನ್ ೨ - ತೀರ್ಪುಗಾರ್ತಿ (ಝೀ ಕನ್ನಡ)

## ಉಲ್ಲೇಕೊಲು

ವರ್ಗೊ:ಸಿನೆಮಾ
ವರ್ಗೊ:ಸಿನೆಮೊ ನಿರ್ದೇಶಕೆರ್
ವರ್ಗೊ:ಕನ್ನಡ ಸಿನೆಮೊ ನಟೆರ್
ಇಳೆಯರಾಜ

**ಇಳಯರಾಜಾ** (ತಮಿಳು: இளையராஜா) (ಪುಟ್ಟು ಜೂನ್ ೨, ೧೯೪೩) ಭಾರತೊದ ಸಿನೆಮಾ ಸಂಗೀತಲೋಕೊಡು ಒಂಜಿ ಮಲ್ಲ ಪುದರ್.  ಆರೆನ ಮೂಲ ಪುದರ್ ಜ್ಞಾನದೇಶಿಕನ್. ಸಿನೆಮೊ ಸಂಯೋಜಕೆ, ಗಾಯಕೆ, ಗೀತಸಾಹಿತಿಯಾದ್ ಆರ್ ಪುಗರ್ತೆಡುಲ್ಲೆರ್. ಇಂಬೆರ್ ರಾಯಲ್ ಫಿಲ್‌ಹಾರ್ಮಾನಿಕ್ ಆರ್ಕೆಸ್ಟ್ರಾಕ್ಕಾದ್ ಒಂಜಿ ಸ್ವರಮೇಳನ್ ಸಂಯೋಜಿಸಯಿನ ಭಾರತೊದ ಸರೂತ ಸಂಗೀತಗಾರೆರ್. ಆರ್ ಲಂಡನ್‌ನ ಟ್ರಿನಿಟಿ ಕಾಲೇಜ್ ಆಫ್ ಮ್ಯೂಸಿಕ್‌ದ ಸ್ವರ್ಣ ಪದಕ ವಿಜೇತೆರ್.  ಶ್ರೀಯುತೆರ್ ತಮಿಳು, ಕನ್ನಡ, ಮಲಯಾಳಂ, ತೆಲುಗು, ಹಿಂದಿ ಬುಕ್ಕೊ ಮರಾಠಿ ಸಿನೆಮೊಲೆಡ್ ಸಂಗೀತ ಸಂಯೋಜನೆ, ಗಾಯನೊ ಬುಕ್ಕೊ ಗೀತರಚನೆ ಮಲ್ತೆರ್.

## ಜೀವನೊ
ಸಿನೆಮೊ ಸಂಗೀತ ಲೋಕೊದ ಮಹಾನ್ ಸಾಧಕೆರಾಯಿನ ಇಳಯರಾಜಾ ಇಂಬೆರ್ ಜೂನ್ ೨, ೧೯೪೩ನೆ ವರ್ಸೊಡು ಪುಟ್ಟಿಯೆರ್. 
ಸುರೂತ ದಿನೊಲೆಡ್ ಬಿ.ಕೆ ಸುಮಿತ್ರ ಇಂಬೆರೆನ ಗಾನಗೊಷ್ಟಿಲೆಡ್ ವಾದ್ಯಗಾರರಾದ್, ಕನ್ನಡ ಚಿತ್ರರಂಗೊದ ಸಂಗೀತ ನಿರ್ದೇಶಕರಾದ್ ಜಿ.ಕೆ. ವೆಂಕಟೇಶ್ ಮೇರೆನ ಶಿಷ್ಯರಾದ್ ಬುಲೆಯಿನ ಇಳಯರಾಜಾ, ಇನಿ ಸಿನಿಮಾ ರಂಗೊದ ಎತ್ತರೊದ ಪರ್ವತನೇ ಆತೆರ್.
   
## ಸಂಗೀತ ಲೋಕೊದ ರಾಜೆ
ಇಳಯರಾಜಾ ಈ ಭೂಮಿದ ಸಂಗೀತ ಲೋಕೊದ ರಾಜಂದೇ ಪುದರ್ ಪಡೆವೊಂದೆರ್. ಆರೆನ ಪ್ರಸಿದ್ಧೊ ಸಿನೆಮೊಲೆನ್ ಪಂಡೊಂದು ಪೋಂಡಾಲಾ ದಿಂಜ ಪುಟೊಲು ಬೋಡಾವು. ಆರೆಗ್ ರಾಷ್ಟ್ರ ಪ್ರಶಸ್ತಿ ಕನತ್ತಿನ 'ಸಾಗರ ಸಂಗಮಂ' (ತೆಲುಗು), 'ಸಿಂಧು ಭೈರವಿ' (ತಮಿಳು), 'ರುದ್ರವೀಣ'(ತೆಲುಗು), 'ಪಜಾಸ್ಸಿ ರಾಜ'(ಮಲಯಾಳಂ) ಸಿನೆಮೊಲೆ ಅಂಚಿಡ್‍ಲಾ ಆರ್ ಸಂಗೀತ ಸಂಯೋಜಿಸಯಿನ ಸುಮಾರ್ ಸಾವಿರ ಚಿತ್ರೊಲು ಪತ್ತ್ ಸಾವಿರಡ್ದ್ ಎಚ್ಚ ಪದೊಕುಲೆಡ್ ಸಂಗೀತ ಲೋಕೊದ ಮುತ್ತುರತ್ನೊಲು ವಿಶಿಷ್ಟವಾದ್ ಅರಳ್ದ್ಂಡ್. ಗೀತ ರಚನೆಕಾರರಾದ್ ಬುಕ್ಕೊ ಗಾಯಕರಾದ್ ಕೂಡಾ ಆರ್ ಅಪ್ರತಿಮೆರ್.

## ಕನ್ನಡೊಡು ಸಂಗೀತೊದ ಬೆನ್ನಿ
ಕನ್ನಡೊಡು ಕೂಡಾ ಗೀತಾ, ಜನ್ಮಜನ್ಮೊದ ಅನುಬಂಧೊ, ನಮ್ಮೂರ ಮಂದಾರ ಹೂವೇ, ಪಲ್ಲವಿ ಅನುಪಲ್ಲವಿ ಸಿನೆಮೊಲೆಡ್ ಮೂಡ್‍ನ ಆರೆನ ಸಂಗೀತೊ ಶ್ರೇಷ್ಠಮಟ್ಟೊದವು.

## ಹಿಂದಿಡ್ ಸಂಗೀತೊದ ಬೆನ್ನಿ
ಹಿಂದಿಡ್ ಇಂಚಪದ ವರ್ಸೊಲೆಡ್ ಬತ್ತಿನ 'ಚೀನೀ ಕಂ', 'ಪಾ' ಮುಟ್ಟದ ಸಿನೆಮೊಲೆಡ್ ಕೂಡಾ ಆರೆನ ಗಾನೊ ಗಂಗೆ ಪರಿತ್‍ದ್ಂಡ್.

## ಪ್ರಶಸ್ತಿ ಗೌರವೊಲು
ಇಳಯರಾಜಾ ಆರೆಗ್ ರಾಷ್ಟ್ರೀಯ ಮಟ್ಟೊದ ಸಿನೆಮಾ ಪ್ರಶಸ್ತಿಲೇ ಅತ್ತಂದೆ, ಸಂಗೀತ ನಾಟಕ ಅಕಾಡೆಮಿದ ಪುರಸ್ಕಾರೊಲಾ ಸಂದ್‍ದ್ಂಡ್.
* ತಮಿಳು ನಾಗ ರಾಜ್ಯದ ಕಲಾಮಮಣಿ ಪ್ರಶಸ್ತಿ
* ೧೯೮೮ ರಲ್ಲಿ ಮಧ್ಯಪ್ರದೇಶ ಸರಕಾರದ ಲತಾ ಮಂಗೇಶ್ಕರ್ ಪ್ರಶಸ್ತಿ
* ಇಲೈಯಾರಾಜ, ಭಾರತೀಯ ರಾಜ್ಯ ಸಂಗೀತೊಗಾದ್ ರಾಷ್ಟ್ರೀಯ ಪ್ರಶಸ್ತಿ. ಉಂದು ಐದು ಬಾರಿ ಪಡೆದಿದ್ದಾರೆ. 
* ೧೯೮೫ ಡ್ - ಸಕಾರಾ ಸಂಘೊ (ತೆಲುಗು)
* ೧೯೮೭ ಡ್ - ಸಿಂಧ್ ಬೈರಾವಿ (ತಮಿಳು)
* ೧೯೮೯ ಡ್ - ರುತ್ರಾ ಬೀದಿ (ತೆಲುಗು)
* ೧೯೯೫ ಡ್ ಕೇರಳ ರಾಜ್ಯ ಪ್ರಶಸ್ತಿ
* ೧೯೯೪ ಡ್ ಅಣ್ಣಾಮಲೈ ವಿಶ್ವವಿದ್ಯಾನಿಲಯ ಬುಕ್ಕೊ ಇಸವಿ ೧೯೯೬ ಡ್ ಮಧುರ ಕಾಮಸರ್ ವಿಶ್ವವಿದ್ಯಾನಿಲಯಡ್ದ್ ಡಾಕ್ಟರ್ ಆಫ್ ಲೆಟರ್ ಪಡೆದ ಡಾ.ಪದ್ಮ ಪುಶಣ್ ಪ್ರಶಸ್ತಿ
* ಪದ್ಮ ವಿರೋಶನ ಪ್ರಶಸ್ತಿ- ೨೦೧೮
* ೨೦೦೯ಡ್ - ಪಳಸರಾಜಾ (ಮಲಯಾಳಂ)
* ೨೦೧೬ಡ್ - ತಾರೈ ದಪಟ್ಟಿ (ಹಿನ್ನೆಲೆ ಸಂಗೀತ) (ತಮಿಳು)

## ಉಲ್ಲೇಕೊಲು

ವರ್ಗೊ:ವ್ಯಕ್ತಿಲು
ಶಶಿ ವಿ ಶೆಟ್ಟಿ

## ಪುಟ್ಟು
ಶಶಿ ವಿ ಶೆಟ್ಟಿ ೧೯೫೧ಟ್ ದಕ್ಷಿಣ ಕನ್ನಡ ಜಿಲ್ಲೆದ ಪುತ್ತೂರುಡು ಪುಟ್ಟಿಯೆರ್.ಅಮ್ಮೆರ್ ಕುಂಬ್ರ ಜತ್ತಪ್ಪ ರೈ ಅಪ್ಪೆ ಲಕ್ಷ್ಮಿ.
## ವಿದ್ಯಾಭ್ಯಾಸ
* ಶಶಿ ವಿ ಶೆಟ್ರ್ ತನ್ನ ವಿದ್ಯಾಭ್ಯಾಸನ್ ಪುತ್ತೂರುದ ಲಿಟ್ಲ್ ಫ್ಲವರ್ ಸಾಲೆಡ್ ಮಲ್ತೆರ್.ಅರ್ ಕಾಲೇಜ್ ಕಲ್ತ್ ಆಯಿ ಬುಕ್ಕೊ ಬಿಜಿಯಂ ಕಲಾ ಸಾಲೆಡ್ ಚಿತ್ರಕಲೆ ಬುಕ್ಕೊ ಗ್ರಹ ವಿಜ‍್ಜಾನೊಡು ಪದವಿ ಪಡೆಯೆರ್.

## ಕುಟುಂಬ
೧೯೭೭ಟ್ ಮದಿಮೆ ಆದ್ ಕುಡ್ಲಗ್ ಬತ್ತೆರ್ ಕಂಡನಿ ಡಾ.ಎ.ವಿಶ್ವನಾಥ ಶೆಟ್ಟಿ. ಮಗೆ ಡಾ.ಅನಿಲ್ ಶೆಟ್ಟಿ ಮರ್ಮಾಲ್

## ಉಮೇದ್ ದ ಕ್ಷೇತ್ರೊಲು
* ಕಲೆ ಬುಕ್ಕೊ ಸಾಹಿತ್ಯೊಡು ಎಲ್ಯೆಡ್‍ದೆ ಉಮೇದ್ ಇತ್ತಿನ ಶಶಿ ತಂಜಾವೂರು ಶೈಲಿದ ಕಲೆನ್ ಚೆನ್ನೆಯಿದ ಪುದರ್ ಪೋಯಿ ಕಲಾವಿದೆರಾಯಿನ ಓಂಪ್ರಕಾಶ್ ಅರೆಡ ಶಾಸ್ತ್ರೀಯವಾದ್ ಕಲ್ತ್ ದ್ ಮಸ್ತ್ ಕ್ರತಿಕುಲೆನ್ ರಚಿಸದೆರ್.
## ಉಲ್ಲೇಕೊಲು

ವರ್ಗೊ:ವ್ಯಕ್ತಿಲು